qundao/data-zh-poetry huggingface dataset:
拟郭璞游仙诗七首
作者：许传霈
朝代：清

通都罗华阁，晓日照曈昽。相与游侠儿，畋野跨青骢。轮蹄交道路，车盖矫蛟龙。一技未及展，暮景起天空。弱质摧蒲柳，晚岁彫芙蓉。此生多掩忽，孰能策始终。还山采丹药，仙侣不时逢。苍翠叠嶂开，澹营烟霞外。飞瀑千丈馀，惊破银河挂。有客悟此生，一举绝埃壒。直上青云梯，隔断红尘界。栋驾涧底松，竹鸣谷口籁。伊谁效长生，逍遥慎不害。道遇黄石公，相约瑶池会。嘉荫成翠幄，幽兰含露滋。草木喻至理，英华各及时。晨光东南驾，流景西北驰。达人解其微，安用长独悲。鍊石开华顶，酌泉集清池。同行王子乔，赠我九茎芝。腾骧入云路，徘徊历四维。有鹤冲霄去，不受樊笼束。绛云自卷舒，争向岩阿逐。自来登仙子，超心脱凡俗。广成语执中，老子道不辱。夕餐赤城霞，朝弄扶桑旭。真气蓄满腔，何必效辟谷。局促辕驹足，奔踶走且僵。北风吹白云，忽与天路当。明珠罗胸臆，珍错列上方。远登太行山，近陟华子冈。清音闻山水，仙露滴衣裳。长城围万里，跂望何迢迢。盘曲危鸟道，旷远顺鸿毛。仰天向阊阖，风雨起崇朝。烟霞合琉瓈，翡翠集兰苕。添筹南极星，酌酒北斗杓。秦娥奏新曲，麻姑引玉箫。终古帝王家，簇拥列鸾轺。愿从赤松子，长揖去市朝。便娟侔朝日，颜华倏忽露。岁月逝水流，羲和不能驻。是非傥可明，得丧奚足顾。天上森宝书，寸心托豪素。相与拔俗人，云车誇远驭。岛屿荣琪葩，无为叹迟暮。寄语畋游者，我将从今去。
拟郭璞游仙诗七首·其一
作者：许传霈
朝代：清

通都罗华阁，晓日照曈昽。相与游侠儿，畋野跨青骢。轮蹄交道路，车盖矫蛟龙。一技未及展，暮景起天空。弱质摧蒲柳，晚岁彫芙蓉。此生多掩忽，孰能策始终。还山采丹药，仙侣不时逢。
拟郭璞游仙诗七首·其七
作者：许传霈
朝代：清

便娟侔朝日，颜华倏忽露。岁月逝水流，羲和不能驻。是非傥可明，得丧奚足顾。天上森宝书，寸心托豪素。相与拔俗人，云车誇远驭。岛屿荣琪葩，无为叹迟暮。寄语畋游者，我将从今去。
拟郭璞游仙诗七首·其三
作者：许传霈
朝代：清

嘉荫成翠幄，幽兰含露滋。草木喻至理，英华各及时。晨光东南驾，流景西北驰。达人解其微，安用长独悲。鍊石开华顶，酌泉集清池。同行王子乔，赠我九茎芝。腾骧入云路，徘徊历四维。
拟郭璞游仙诗七首·其二
作者：许传霈
朝代：清

苍翠叠嶂开，澹营烟霞外。飞瀑千丈馀，惊破银河挂。有客悟此生，一举绝埃壒。直上青云梯，隔断红尘界。栋驾涧底松，竹鸣谷口籁。伊谁效长生，逍遥慎不害。道遇黄石公，相约瑶池会。
拟郭璞游仙诗七首·其五
作者：许传霈
朝代：清

局促辕驹足，奔踶走且僵。北风吹白云，忽与天路当。明珠罗胸臆，珍错列上方。远登太行山，近陟华子冈。清音闻山水，仙露滴衣裳。
拟郭璞游仙诗七首·其六
作者：许传霈
朝代：清

长城围万里，跂望何迢迢。盘曲危鸟道，旷远顺鸿毛。仰天向阊阖，风雨起崇朝。烟霞合琉瓈，翡翠集兰苕。添筹南极星，酌酒北斗杓。秦娥奏新曲，麻姑引玉箫。终古帝王家，簇拥列鸾轺。愿从赤松子，长揖去市朝。
拟郭璞游仙诗七首·其四
作者：许传霈
朝代：清

有鹤冲霄去，不受樊笼束。绛云自卷舒，争向岩阿逐。自来登仙子，超心脱凡俗。广成语执中，老子道不辱。夕餐赤城霞，朝弄扶桑旭。真气蓄满腔，何必效辟谷。
斋中偶占
作者：许传霈
朝代：清

桃花复桂花，寒斋不冷落。二月雨红雨，八月雨金粟。
方正学祠
作者：许传霈
朝代：清

天教正学振遗风，瞻拜荒祠泪我公。不是昵儿赖魏尉，茸城何处广求忠。
旅居杂兴
作者：许传霈
朝代：清

垂柳平桥人屋小，碧桃对岸雨时浓。潮来滚滚潆城水，风度声声近寺钟。画梁学语初巢燕，少妇缫丝已熟蚕。一枕病馀临米帖，三竿日暖诵周南。满院开残红白桃，盈樽人倒浊清醪。相逢重午还相醉，小会神仙吊楚骚。漫道关河睽隔苦，犹欣羁旅笑言真。淮徐风月苏松酒，许与劳人作主人。
旅居杂兴·其一
作者：许传霈
朝代：清

垂柳平桥人屋小，碧桃对岸雨时浓。潮来滚滚潆城水，风度声声近寺钟。
旅居杂兴·其三
作者：许传霈
朝代：清

满院开残红白桃，盈樽人倒浊清醪。相逢重午还相醉，小会神仙吊楚骚。
旅居杂兴·其二
作者：许传霈
朝代：清

画梁学语初巢燕，少妇缫丝已熟蚕。一枕病馀临米帖，三竿日暖诵周南。
旅居杂兴·其四
作者：许传霈
朝代：清

漫道关河睽隔苦，犹欣羁旅笑言真。淮徐风月苏松酒，许与劳人作主人。
旅窗闻桂
作者：许传霈
朝代：清

何处木犀植，风吹断续香。香无今夕异，重桂坐高堂。
旅窗闻雁
作者：许传霈
朝代：清

忽闻征雁落江城，孤枕无眠物候惊。一舍青灯游子读，半窗明月乱蛩鸣。轧咿未罢邻家织，萧瑟空翻阶叶声。传语旅人须爱护，阑干莫倚到三更。
早菊
作者：许传霈
朝代：清

我闻韩魏公，黄花看晚节。晚而以早名，无乃失其实。窃谓实辅名，记取花之发。秋飙扇乍凉，层英齐挺出。秀色早天成，清香流未歇。已遍东西园，才到重阳日。酒兴与诗情，从头说一说。老圃多秋容，后尘步何术。盍勿缓须臾，同过九秋月。花意独不然，幽人抱贞吉。风雨叹朝朝，岁序惊倏忽。见几苟不先，鲜能守素质。况乎傲雪霜，恃此姗姗骨。树骨于未寒，敖熊且剪灭。采无栗里陶，餐乏三闾屈。何必故迟回，虚誉盗高洁。但经一味凉，足洗三伏热。芳菲在及时，位置任造物。并约岭上梅，先报春活泼。如是称晚香，如是称隐逸。
春仲偕黼臣乘小舟泛西湖，由孤山白沙堤步归，次前韵
作者：许传霈
朝代：清

草色青青柳色新，偷间学作少年人。斜阳半郭情饶我，诗景全湖妙入神。艇小冲开春涨暖，花浓照见酒怀真。平湖陡觉湖平好，未到孤山早涤尘。西泠别后两年新，山色如逢蕴藉人。但得楫舟安水国，无愁波浪弄风神。岩空人去閒花住，岸远禽来好语真。回首婺东桃洞在，几多春意绾车尘。
春仲偕黼臣乘小舟泛西湖，由孤山白沙堤步归，次前韵·其一
作者：许传霈
朝代：清

草色青青柳色新，偷间学作少年人。斜阳半郭情饶我，诗景全湖妙入神。艇小冲开春涨暖，花浓照见酒怀真。平湖陡觉湖平好，未到孤山早涤尘。
春仲偕黼臣乘小舟泛西湖，由孤山白沙堤步归，次前韵·其二
作者：许传霈
朝代：清

西泠别后两年新，山色如逢蕴藉人。但得楫舟安水国，无愁波浪弄风神。岩空人去閒花住，岸远禽来好语真。回首婺东桃洞在，几多春意绾车尘。
春分日艺林招饮鱼计亭，即席书怀并柬其从子幼幸
作者：许传霈
朝代：清

菰城西北有高亭，名贤觞咏入丹青。郑氏园林属陈氏，当年轶事闻趋庭。何期劫后来苕上，图随亭宇归秘藏。求古舍前求古人，败瓦断碑不可访。能读父书成一家，扶花居士惯栽花。偶访亭址补花石，缭以曲槛尽幽遐。况有季父宝先泽，珍袭遗编胜拱璧。时来载酒话竹林，旧交大半白头客。我居座末最少年，花开复值春分天。平分春色不分愁，满院风光扑眼前。吴兴山水称清远，卷石堆成愈委宛。尺幅千里幻烟霞，啸傲无端春昼短。红杏枝头红日西，帘檐花影落杯底。摩挲文字黯金石，苔纹钗股望不齐。席多儒官敦儒素，把酒不谈当世务。鱼计鱼计计在鱼，濠濮同观好风度。我欲从之酒再斟，此饮此亭无古今。竹垞铁桥嘉湖著，后此谁知醉后心。清清一鉴方塘水，照见酡颜清莫比。明波曾识古须眉，问彼无言芳桃李。
春夜独步
作者：许传霈
朝代：清

游心浅淡了无思，夜静人归信步迟。流水小桥明月夜，疏林野渡晚风时。影随足去无痕著，绿向田生有鸟知。自喜此中有佳趣，世间行乐孰如斯。
春怀
作者：许传霈
朝代：清

高楼极目惨烽烟，此日登临气黯然。战血色斑芳草地，悲歌声缭杏花天。奇才姑负弓刀利，词客谁销兵甲坚。隐隐春光依旧到，澄清揽辔问何年。我生漫道不逢辰，有志愿从屈处伸。半壁山河留义士，十年征战祸庸臣。烟消村市楼台静，雨霁郊原草木新。怕听湖边双燕子，呢喃偏向故园亲。
春怀·其一
作者：许传霈
朝代：清

高楼极目惨烽烟，此日登临气黯然。战血色斑芳草地，悲歌声缭杏花天。奇才姑负弓刀利，词客谁销兵甲坚。隐隐春光依旧到，澄清揽辔问何年。
春怀·其二
作者：许传霈
朝代：清

我生漫道不逢辰，有志愿从屈处伸。半壁山河留义士，十年征战祸庸臣。烟消村市楼台静，雨霁郊原草木新。怕听湖边双燕子，呢喃偏向故园亲。
春日书怀寄叔兄徐州
作者：许传霈
朝代：清

书香旧业慎维持，南北无端借一枝。偏到扬州三月候，那堪淮水两分时。雁飞云外常成阵，乌哺林端尚有儿。料得斋前春草绿，囊中同有感怀诗。作客天涯两度春，离怀争比岁华新。时因啼鸟醒归梦，每对残花忆故人。千里相思惟觅句，频年心事欲沾巾。閒亭放鹤知无恙，水远山遥寄此身。
春日书怀寄叔兄徐州·其一
作者：许传霈
朝代：清

书香旧业慎维持，南北无端借一枝。偏到扬州三月候，那堪淮水两分时。雁飞云外常成阵，乌哺林端尚有儿。料得斋前春草绿，囊中同有感怀诗。
春日书怀寄叔兄徐州·其二
作者：许传霈
朝代：清

作客天涯两度春，离怀争比岁华新。时因啼鸟醒归梦，每对残花忆故人。千里相思惟觅句，频年心事欲沾巾。閒亭放鹤知无恙，水远山遥寄此身。
春日寄伯兄
作者：许传霈
朝代：清

又是清明杨柳天，旅窗事事感从前。六桥烟雨春成画，半榻琴书砚作田。盛世无如才命薄，清贫全赖子孙贤。閒来屈指韶光数，惭愧周郎经略年。烟花自古艳扬州，远道相思思不休。灯火两三凄客舍，潮头千万涌乡愁。雄心兀兀金焦峙，壮志茫茫江海流。惟有一编堪寿世，遥知风雨护扁舟。
春日寄伯兄·其一
作者：许传霈
朝代：清

又是清明杨柳天，旅窗事事感从前。六桥烟雨春成画，半榻琴书砚作田。盛世无如才命薄，清贫全赖子孙贤。閒来屈指韶光数，惭愧周郎经略年。
春日寄伯兄·其二
作者：许传霈
朝代：清

烟花自古艳扬州，远道相思思不休。灯火两三凄客舍，潮头千万涌乡愁。雄心兀兀金焦峙，壮志茫茫江海流。惟有一编堪寿世，遥知风雨护扁舟。
春日送叔兄之上海
作者：许传霈
朝代：清

小鸟不住鸣，芳草萦青青。可怜一抹垂杨柳，条条江上送行人。行人不见奈依依，青眼望断絮分飞。絮飞渡江逐水去，去水不比来水迟。我来春暮送行船，飞花飞絮乱云烟。花不能言絮不语，含情斜绕落君前。送人不送相思泪，满地干戈非族类。兄慎车马我归来，无使老母系梦寐。
春暮宾于招饮安庙花园即席叠前归字韵
作者：许传霈
朝代：清

园林犹是昔人非，赖有知交补化机。小会亲朋文字饮，偶联诗句水云飞。登龙几辈推韩望，画虎连年合马讥。屈指郎君新杏宴，群占吉兆折花归。
春郊
作者：许传霈
朝代：清

日暖风和里，閒情立小溪。山开平野阔，麦长远村低。鸟语琼花院，人行绿柳堤。几多春色醉，归去晚烟迷。
春郊遣兴
作者：许传霈
朝代：清

两三词客不须邀，徐步郊原入望遥。一院昼长莺语滑，长堤花暖马蹄骄。绕城杨柳新霏絮，护水田家未插苗。何处酒帘悬落日，相期醉后听吹箫。
春郊闻笛
作者：许传霈
朝代：清

青青杨柳色，渺渺余深怀。浓淡三春画，凄迷一曲谐。美人怜短梦，游子怅天涯。何处青山好，盘桓与我偕。
春雹折盆梅感赋
作者：许传霈
朝代：清

同经霜雪耐时艰，历尽崎岖东浙山。岂料冰珠翻碧海，顿教仙骨老朱颜。香魂未断应来复，云洞留缘空自还。毕竟天工神守护，不令凡艳落人间。
春饮衡甫郡庠即席示杨宾于世丈
作者：许传霈
朝代：清

每过高斋俨若思，森森八桂错金枝。最难孤子重游地，未隔髫龄趋对时。门外桑田沧海易，室中诗酒故人知。黉宫香火證缘会，僾见忾闻总不离。
是日适逢寒日归途有作次方干寒食过东阳韵
作者：许传霈
朝代：清

春来游兴比花浓，归折花枝路几重。绿野风和人薄醉，閒过山寺不闻钟。他乡半是故乡人，佳节同游日未曛。荒冢纸灰忽飞起，归心谁得似归云。
是日适逢寒日归途有作次方干寒食过东阳韵·其一
作者：许传霈
朝代：清

春来游兴比花浓，归折花枝路几重。绿野风和人薄醉，閒过山寺不闻钟。
是日适逢寒日归途有作次方干寒食过东阳韵·其二
作者：许传霈
朝代：清

他乡半是故乡人，佳节同游日未曛。荒冢纸灰忽飞起，归心谁得似归云。
晓发东山指石峰
作者：许传霈
朝代：清

晓风射篷冷，残月含江碧。欸乃听声声，引入云水窟。船头老人兴，遥遥语指石。突兀蛟龙腾，氤氲风雨积。夜长烟瘴迷，横矗晓天白。山高路崎岖，断崖悬千尺。低压打头来，崔嵬势欲掷。一湾琵琶洲，天然形绣陌。弹自不成声，长指日出没。推篷證所闻，果尔挹秀色。苍茫千百年，独立谁为客。风流谢太傅，高隐适裙屐。东眺复西眺，白云自今昔。石兮不能言，云影望中隔。
晓发澉浦走至角里堰
作者：许传霈
朝代：清
体裁：古风

潮落泥滑澾，赤足步跋蹩。年少不惯行，疾首齐蹙额。空囊笑金尽，数家一被褐。迤逦登彼岸，乍觉虎口脱。半束残卷书，惟我宝衣钵。遍地是干戈，畏彼道路夺。息足村成市，盆鱼环泼泼。秋阳烈如火，饮水疗焦渴。流民本无家，撮米炊粗粝。道旁相问讯，中心为恻怛。石畔许徘徊，顿觉胸襟阔。晚宿田夫家，炊烟起一抹。桑绿处处蝉，养得天机活。
晚桂
作者：许传霈
朝代：清

百卉俱飘息，丛桂出高冈。年年七八月，空际散天香。有桂独后发，若自甘退藏。繁枝零玉露，翠节霏轻霜。西风战阵阵，清籁杂金商。纫兰既失佩，裂荷早无裳。仙骨经折磨，高韵起抑扬。仰天望蟾阙，一枝列上方。高撷此花者，徐步乐翱翔。何以同此质，瞠焉不可望。无知在草木，有意听彼苍。冬荣本我辈，先后何自妨。晚枫爱红叶，晚菘饶秋光。嗟哉涧底树，金粟缀郎当。迟迟非本意，羞与众草芳。月中能寄语，乞为谢吴刚。
晨起即事
作者：许传霈
朝代：清

结庐在城中，车马寂喧迎。旅人独僵卧，寒恋布被轻。庭前有高树，时来好鸟鸣。转辗不成寐，顿使归梦惊。晓起摘名花，袖湿露华清。徘徊还入室，小窗喜多明。有客来故乡，河梁欣携手。相逢不尽欢，城头沽美酒。帘影压檐低，糟香透屋厚。怀袖出家书，殷勤诉前后。未买故侯瓜，欲种先生柳。言为我辈陈，尘俗扑百年。
晨起即事·其一
作者：许传霈
朝代：清

结庐在城中，车马寂喧迎。旅人独僵卧，寒恋布被轻。庭前有高树，时来好鸟鸣。转辗不成寐，顿使归梦惊。晓起摘名花，袖湿露华清。徘徊还入室，小窗喜多明。
晨起即事·其二
作者：许传霈
朝代：清

有客来故乡，河梁欣携手。相逢不尽欢，城头沽美酒。帘影压檐低，糟香透屋厚。怀袖出家书，殷勤诉前后。未买故侯瓜，欲种先生柳。言为我辈陈，尘俗扑百年。
暮宿诸暨牌头，题壁用鉴叔诗韵
作者：许传霈
朝代：清

忽惊怪石压山头，独立苍茫不计秋。突兀旅怀浑作对，崎岖客路惯忘愁。投鞭此地閒迎送，续句前游听去留。俯视纷纭车马者，不殊尘世一蜉蝣。
暮春有感
作者：许传霈
朝代：清

杨柳依依飞尽絮，黄梅冉冉欲流酸。堪怜树大春归去，图报春晖果是难。
暮泊无锡乡间
作者：许传霈
朝代：清

苍茫增暮色，何处住行踪。芳草人烟冷，桃花夜雨浓。结邻双小艇，偶语半吴侬。赢得终宵梦，时知靖远峰。
月夜
作者：许传霈
朝代：清

郁郁庭松影，楼头明月悬。渐离东壁角，已到北堂前。冷逼虫声急，寒惊雁阵连。疏星垂露里，一片有情天。
月夜有怀
作者：许传霈
朝代：清

银河洗出月华鲜，蟾入冬来依样圆。不信风云俱改旧，惊看草木忽非前。霜霏有脚空难觅，虫语无声候已捐。翘首素娥犹普照，半临兵甲半烽烟。
月夜登吴宁台赏白荷
作者：许传霈
朝代：清

白桃复白榴，咏花花事了。长夏独斋居，深惜名花少。方塘半亩馀，风光犹不老。新茁白荷花，丰姿常修好。露珠颗颗圆，翠盖田田小。风定香暗来，堤桥相迤绕。主人雅好客，铺席临池沼。瓜果杂筵陈，烟景资探讨。瞥见明月明，捧出玉盘早。团栾满一轮，当头愈皓皓。劝酒有吴刚，洗盏乐醉倒。近水快楼台，天机活鱼鸟。宿鸟惊树林，游鱼刺蘋藻。名花千朵明，掩映光微渺。恍若下嫦娥，婵娟斗奇巧。抑若洛女神，出没曳裙缟。徘徊冰鉴亭，此身清濯澡。花影浸衣裳，呼童浑不埽。莫辨襟上痕，乡心忽如捣。何处横笛音，数声起缭绕。
月蚀复洛翘
作者：许传霈
朝代：清

四月甲子岁癸酉，月有食之既八九。乐官奏鼓啬夫驰，村妇揳搔庶人走。角尾互交失常经，星辰错落灭牛斗。浮云掩蔽经须臾，玉盘捧出候长久。有客为我说象纬，日月之蚀在某某。当年故事寻羲和，此日天心无休咎。又谓日食阴掩阳，伐鼓公朝集矇瞍。扶阳抑阴理宜然，扶阴抑阳莫擘剖。精理灏气贯古今，斯人斯言难翕受。粤自二曜启鸿濛，两仪本不分先后。赤黑之气侵于房，在上临下良非偶。天子临殿变食居，诏使宗伯下朝右。焚香诞告观象台，御史大夫齐稽首。扶阴即是扶阳心，日月璧合黄人守。若以祲灾为寻常，天变不畏复何有。程老谈天何醇醇，长篇发自悬河口。子午两位决去从，赤黄异道明可不。愿布此情海内人，终身戴天识高厚。安得儒臣万言书，朝端又见黄岩叟。
松钗
作者：许传霈
朝代：清

历乱苍髯集翠攒，荆钗虽异可齐观。融成云外簪花格，压尽人间士女冠。高挹枝头应接凤，斜穿股影讶飞鸾。无多林下针芒露，相与同心到岁寒。
梓材以下乡诗见示次韵复之
作者：许传霈
朝代：清

孔迩歌来乐万家，使君风度自清华。艳称渤海千秋绩，新植河阳满县花。草野通情劳笠伞，诗篇馀事散云霞。爱民自得斯民爱，领取风光一串茶。鸣琴雅抱独宽閒，社稷民人事事关。教养兼施清界尺，文章致用焕云山。罪轻法网何妨解，草害良田务尽删。却好庶黎齐慰日，仁风果得此邦颁。
梓材以下乡诗见示次韵复之·其一
作者：许传霈
朝代：清

孔迩歌来乐万家，使君风度自清华。艳称渤海千秋绩，新植河阳满县花。草野通情劳笠伞，诗篇馀事散云霞。爱民自得斯民爱，领取风光一串茶。
梓材以下乡诗见示次韵复之·其二
作者：许传霈
朝代：清

鸣琴雅抱独宽閒，社稷民人事事关。教养兼施清界尺，文章致用焕云山。罪轻法网何妨解，草害良田务尽删。却好庶黎齐慰日，仁风果得此邦颁。
棣笙以五十书怀诗索和次韵复之
作者：许传霈
朝代：清

笑他品格总平常，不向槐黄岁踏忙。帜树词坛名早立，经横绛帐道难忘。琴书十载儒官铎，泉石当年处士装。前日知非今更进，敢将岁月老文场。
棣笙以叠韵来报以二首
作者：许传霈
朝代：清

茅檐也是慰新晴，暴背赢他衣锦行。作字烘窗腾墨气，砺寒唾地集冰声。庭蕉雪折心抽尽，砌竹风敲竿立轻。何幸知心佳句续，晚来酌酒看参横。昨宵既雪午重晴，造化无心云自行。忙到诗人分险韵，时来舟子打冰声。身如野鹤烟林瘦，意逐沙鸥天地轻。最是奇穷得奇句，万山尽处大河横。
棣笙以叠韵来报以二首·其一
作者：许传霈
朝代：清

茅檐也是慰新晴，暴背赢他衣锦行。作字烘窗腾墨气，砺寒唾地集冰声。庭蕉雪折心抽尽，砌竹风敲竿立轻。何幸知心佳句续，晚来酌酒看参横。
棣笙以叠韵来报以二首·其二
作者：许传霈
朝代：清

昨宵既雪午重晴，造化无心云自行。忙到诗人分险韵，时来舟子打冰声。身如野鹤烟林瘦，意逐沙鸥天地轻。最是奇穷得奇句，万山尽处大河横。
棣笙学博赋五言五十韵见赠次韵成七言答之
作者：许传霈
朝代：清

频年学钓烟波里，苕霅交流清顾视。浮家何幸遇志和，必恭敬之桑与梓。梓乡人乐聚他乡，十载光阴铎秉此。高才陋封管城侯，棘闱抛却毛锥子。风拂词曹皋座春，人从雪夜程门侍。讲道常欣堂开鳣，寄书时得河烹鲤。雅怀乍发志为舒，硕德自崇义日徙。有时下笔思涌泉，卓识自然成信史。有时酌酒朋盍簪，倾瓶快不占羸耻。桃李花开年复年，种下门前无数士。况有哲嗣继家声，过庭趋对惜分晷。积学得悟言屡中，循分安居心无悝。冢君筮仕江之南，喜闻几折谢屐齿。良吏行当眼转青，儒生不惯官佩紫。何以昊天不永龄，泰运方长忽遭否。君当归棹西子湖，死别生离悲论理。四方吊者靡不嗟，渴决此疑圣人俟。明珠岂随燕石遗，衰草竟与瑶芝委。客言彭殇本不齐，继而起者在群季。鸾旗鲁宫奏少年，骏足长坂期千里。端由大椿茂本根，散为金枝与玉蕊。不然蔗境怡老颜，克树阴德长鸣耳。君之孝友早知名，垂白思慕赤子比。痛定风木泪不乾，要识源头思饮水。天性还同金石贞，藏碑竞拓硬黄纸。辨别真赝理析毫，指画同异刀异剞。不才稍得识鱼虫，望洋叹惭效臂使。读钳口舌石鼓文，书测山渊古周脾。博物考时力之馀，本末轻重类堪纪。二铭堂前心独铭，行文忠信四具美。豹窥一斑踪未精，较诸肉食尚非鄙。吴兴我已三度来，漫道从游今晚矣。慨陈谠论沙披金，宝卫微言米扬秕。时乱难藏射雕弓，年荒欲展屠龙技。策杖峰头秋气高，载月湖心乐事记。能以吾学辅此游，知白守黑不中止。曷为许我大器成，不患身世隐朝市。又尝期我蓬山登，奋发韶华励壮思。燕赵悲歌非吾曹，谁呼屠狗出而仕。殷勤慰诲五百言，此道此情不逾咫。勉诵佳章浣露薇，配以澧兰并沅芷。会须心性拨泥灰，古井秋风波竞起。戴笠观天敝大空，披荆陟壑险攀跂。恍若暗室明一灯，悄然危惧翻然喜。明朝当卸钓鱼蓑，钓尽名誉破波靡。崎岖总得达康庄，大道原来平如砥。热肠仍须问冷官，外此知者有谁是。姚江老友施与杨，世交公子赋麟趾。
次韵复宾于元日却寄诗
作者：许传霈
朝代：清

西园雅集溯当年，得半庄谈月上弦。金石至交文字契，神仙高会主宾贤。不期易世雷陈结，好把新情苕霅传。科弟循良欣所愿，谁嫌閒散郑君虔。
次韵复师竹赠诗
作者：许传霈
朝代：清

兵火流离不计年，相逢端赖有情天。消愁满引琼酥酒，话旧还亨石乳泉。庭长芝兰皆挺秀，门盈桃李倍鲜妍。偶时登眺来双岘，依样归云断复连。
次韵复湘文观察寄示白芍药诗
作者：许传霈
朝代：清

新使声华驾沈珩，诗章何幸得投琼。元君佳兴琉璃净，韩子仙宫格韵清。昭质不知金带贵，冰心争说玉壶明。富春山里春多少，夺得延春亭畔生。休将婪尾惜芳筵，犹永年年清白传。翻锦那堪云缦缦，当阶赖有月娟娟。情深雪海春离别，色乱香丝人渺绵。羡杀前身东武种，盘盂样拥玉团圆。
次韵复湘文观察寄示白芍药诗·其一
作者：许传霈
朝代：清

新使声华驾沈珩，诗章何幸得投琼。元君佳兴琉璃净，韩子仙宫格韵清。昭质不知金带贵，冰心争说玉壶明。富春山里春多少，夺得延春亭畔生。
次韵复湘文观察寄示白芍药诗·其二
作者：许传霈
朝代：清

休将婪尾惜芳筵，犹永年年清白传。翻锦那堪云缦缦，当阶赖有月娟娟。情深雪海春离别，色乱香丝人渺绵。羡杀前身东武种，盘盂样拥玉团圆。
次韵复陆小敏
作者：许传霈
朝代：清

风雪催征道，匆匆岁序更。有怀看宝剑，无语对寒檠。诗酒骚人事，关河旅客情。何如三百亩，同作砚田耕。
次韵复黼臣赠诗
作者：许传霈
朝代：清

滔滔江水去如斯，犹幸知心遇未迟。诗不求工偏适性，事惟近古那嫌奇。传家自具龙驹种，处世无营鴳鹊枝。太息故人今不作，羊公谁见岘山碑。橐橐斋前听屐过，一庭皓月映藤萝。阮生此日雄心减，平子当年作赋多。坐对银缸閒漏刻，兴乘画棹到烟波。好呼越酿欣同癖，驱我愁魔有酒魔。
次韵复黼臣赠诗·其一
作者：许传霈
朝代：清

滔滔江水去如斯，犹幸知心遇未迟。诗不求工偏适性，事惟近古那嫌奇。传家自具龙驹种，处世无营鴳鹊枝。太息故人今不作，羊公谁见岘山碑。
次韵复黼臣赠诗·其二
作者：许传霈
朝代：清

橐橐斋前听屐过，一庭皓月映藤萝。阮生此日雄心减，平子当年作赋多。坐对银缸閒漏刻，兴乘画棹到烟波。好呼越酿欣同癖，驱我愁魔有酒魔。
次韵送冯太守由湖之杭
作者：许传霈
朝代：清

九贤祠外驻车铃，话别洼尊旧有亭。谢老功名总墅屐，苏公诗酒著笙瓶。泽周苕霅歌黎庶，目极樯帆接紫冥。三度攀辕无计住，好山一路送篷青。群居广厦说鸣铃，问字迟来墨妙亭。滥列吹竽筹借箸，特惭汲绠井羸瓶。依韩已慰诗书愿，怀李无愁云树冥。最是离情图不尽，西湖杨柳六桥青。
次韵送冯太守由湖之杭·其一
作者：许传霈
朝代：清

九贤祠外驻车铃，话别洼尊旧有亭。谢老功名总墅屐，苏公诗酒著笙瓶。泽周苕霅歌黎庶，目极樯帆接紫冥。三度攀辕无计住，好山一路送篷青。
次韵送冯太守由湖之杭·其二
作者：许传霈
朝代：清

群居广厦说鸣铃，问字迟来墨妙亭。滥列吹竽筹借箸，特惭汲绠井羸瓶。依韩已慰诗书愿，怀李无愁云树冥。最是离情图不尽，西湖杨柳六桥青。
次韵送吴苍石归芜园
作者：许传霈
朝代：清

蕉绿一窗开，期人何处来。湖舟吟碧浪，仙梦送天台。世事挥长剑，宏文识古罍。閒愁偏扰我，西北泽鸿哀。乍说银河渡，今看苕水流。江郎工赋别，庾子惯悲秋。野鹤情都淡，雕虫技并羞。嗟余输半亩，无计事归求。
次韵送吴苍石归芜园·其一
作者：许传霈
朝代：清

蕉绿一窗开，期人何处来。湖舟吟碧浪，仙梦送天台。世事挥长剑，宏文识古罍。閒愁偏扰我，西北泽鸿哀。
次韵送吴苍石归芜园·其二
作者：许传霈
朝代：清

乍说银河渡，今看苕水流。江郎工赋别，庾子惯悲秋。野鹤情都淡，雕虫技并羞。嗟余输半亩，无计事归求。
次韵送黼臣之吴门
作者：许传霈
朝代：清

毕竟狮林好，江山特放回。苏台香雨散，吴市美人来。船到疏钟夜，花倾曲水杯。刘郎重到日，春树不须栽。昔我吹箫地，临岐约略论。夕阳荒寺梦，古塔旧巢痕。梁庑空颜色，胥门乱晓昏。寄声浣纱女，能有未归魂。
次韵送黼臣之吴门·其一
作者：许传霈
朝代：清

毕竟狮林好，江山特放回。苏台香雨散，吴市美人来。船到疏钟夜，花倾曲水杯。刘郎重到日，春树不须栽。
次韵送黼臣之吴门·其二
作者：许传霈
朝代：清

昔我吹箫地，临岐约略论。夕阳荒寺梦，古塔旧巢痕。梁庑空颜色，胥门乱晓昏。寄声浣纱女，能有未归魂。
次韵酬王鉴叔
作者：许传霈
朝代：清

劳劳车马逐鞭丝，心事纷如岁月驰。才客即思归去日，未回已计别离时。无多骨肉萦亲梦，有限韶华减客姿。求富食贫常尔尔，独惭闻道已嫌迟。
正月十二日由杭挈眷至湖与叔兄同居
作者：许传霈
朝代：清

偶住杭州十载除，却难抛去是西湖。泉惟名冷流能远，山得栽梅性不孤。送我灵峰云叠锦，饶他春意雨初苏。苕溪烟景天然画，一幅浮家泛宅图。谁是当年张志和，钓徒终老住烟波。惭无健笔驱词客，剩有残篇发棹歌。载酒不妨过北海，爱山仍得效东坡。风尘纵有嘉宾主，三到吴兴感慨多。夜泊溪湾听雨声，终宵閒数短长更。舟中人醒鱼先觉，林外灯残波尚明。村妇归家藏小艇，邻翁话旧对寒檠。光阴烈火原容易，又说来朝是我生。诘朝偏值石尤风，骇浪惊涛在眼中。无福看山峰压背，有缘邀月色当空。长途霜气催诗稿，满郭清光到泮宫。儿女不知重聚首，也从侪辈乐融融。
正月十二日由杭挈眷至湖与叔兄同居·其一
作者：许传霈
朝代：清

偶住杭州十载除，却难抛去是西湖。泉惟名冷流能远，山得栽梅性不孤。送我灵峰云叠锦，饶他春意雨初苏。苕溪烟景天然画，一幅浮家泛宅图。
正月十二日由杭挈眷至湖与叔兄同居·其三
作者：许传霈
朝代：清

夜泊溪湾听雨声，终宵閒数短长更。舟中人醒鱼先觉，林外灯残波尚明。村妇归家藏小艇，邻翁话旧对寒檠。光阴烈火原容易，又说来朝是我生。
正月十二日由杭挈眷至湖与叔兄同居·其二
作者：许传霈
朝代：清

谁是当年张志和，钓徒终老住烟波。惭无健笔驱词客，剩有残篇发棹歌。载酒不妨过北海，爱山仍得效东坡。风尘纵有嘉宾主，三到吴兴感慨多。
正月十二日由杭挈眷至湖与叔兄同居·其四
作者：许传霈
朝代：清

诘朝偏值石尤风，骇浪惊涛在眼中。无福看山峰压背，有缘邀月色当空。长途霜气催诗稿，满郭清光到泮宫。儿女不知重聚首，也从侪辈乐融融。
步东郊至卢宅
作者：许传霈
朝代：清

贪听溪流夹路喧，同人缓步入前村。满郊绿树迎长阪，一带平桥护短垣。好鸟声声春水畔，斜阳处处远山痕。落花被径无人埽，客到何妨不叩门。
步岘山寻明霞墓址
作者：许传霈
朝代：清

云山终古剩芳名，太守风流自有情。遥指高楼新月上，最难樊榭近居城。曾记高斋话石蒲，残碑字迹认模糊。沿山却种离离竹，一幅夫人临画图。
步岘山寻明霞墓址·其一
作者：许传霈
朝代：清

云山终古剩芳名，太守风流自有情。遥指高楼新月上，最难樊榭近居城。
步岘山寻明霞墓址·其二
作者：许传霈
朝代：清

曾记高斋话石蒲，残碑字迹认模糊。沿山却种离离竹，一幅夫人临画图。
残腊途中冰阻
作者：许传霈
朝代：清

岁时催游子，风雪滞关河。舟行五里遥，时经十日多。焦思莫疗渴，汲泉煮行窝。百击不开杵，手指僵欲呵。泾绝采樵迹，渔无蓑笠过。黄棉出当户，日暴不融和。纵使开凌阴，江流奈澌何。
汪苇塘教授以青州饥民歌见示用韵复之
作者：许传霈
朝代：清

青州土壤非饶沃，力田犹虞食不足。连年灾歉报农夫，待哺哀鸿来满目。工商士女散天涯，保抱提携日奔逐。掬水茹草充客饥，雪邮风程争夜宿。遣之不可留养难，愁杀流民图一幅。所冀春回地脉和，延得残生饱饘粥。何期今年年更荒，十亩麦田无一熟。旱云飞火燎长空，水涸土乾严且酷。遑论长夏插禾苗，膏雨连番滋百谷。有时勉力乞食行，疲舌焦唇苦枵腹。久饿不能出门户，坐望青天环而哭。哭失声兮天不闻，惨此析骸与食肉。非无拯穷一二家，斗米直许黄金斛。前日救饥转自饥，道殣相望几往复。吴兴教授恻中怀，发此哀情歌一曲。劝拯斯民在富豪，率土普天谊相属。我受读之怛然伤，旋溯时事额频蹙。东南年岁虽不丰，螽飞犹未遍荼毒。譬彼疮痍被四支，手足原不厚我独。曷勿施济善躬行，指囷唱筹不囿俗。且须剔除蠹吏奸，莫开囊橐逞私欲。惠及生民非沽名，行仁有术望人牧。君不见当年梁惠霸业羞，犹能自移老稚河内粟。
沈稚斋见题话雨图次韵报之并酬春间招饮
作者：许传霈
朝代：清

桑田郊外绿，环堵乐陶然。风雨良朋会，壶觞旧日缘。图书资蕴酿，名利漫拘牵。剪烛明窗小，池边石立拳。
泊青浦得伯兄馆奉贤之信
作者：许传霈
朝代：清

荒城如斗大，兵火话频年。垂柳萦孤棹，斜阳搁晚烟。无聊游子意，难得故人贤。传语平安字，之邦别有缘。
洛翘以致祭白云祠诗见示用均复之
作者：许传霈
朝代：清

景行堂前坐，从知别有天。水流红叶外，山搁白云巅。旧迹留桑梓，良时荐豆笾。使君传教化，珍重有诗篇。
洛翘见示祷雨歌即日大雨用均志喜
作者：许传霈
朝代：清

天子赤子关怀抱，旱魃偶然当其道。君作歌章情吁天，天心那得不诞保。忽于同日同候时，黑云翻墨出林表。狂飙四起吹满楼，对面层峦封被早。奔雷掣电杂两间，金铁鏦铮鸣多少。直泻洪涛势倾盆，珠玑齐跳入池沼。闻说西天法雨来，碧海银河讶倾倒。骑神龙兮神哉身，隐约云雾露鳞爪。稻田千亩兴勃然，大气盘空何夭矫。此时兀坐有真吾，壁破水浸已环绕。湿尽床灶不足忧，喜与斯民共温饱。穷巷藉得免追呼，茅檐或能欢父老。祷雨歌后喜雨歌，从此十雨五风便是宝。
海陵四咏 其一 岳王墩
作者：许传霈
朝代：清

精忠亘古仰功勋，残垒登临吊夕曛。半壁已无南宋土，一墩犹说岳家军。金焦对峙雄天障，江海平分靖寇氛。回首南都遗恨在，森森古柏鄂王坟。
海陵四咏 其三 古柏林
作者：许传霈
朝代：清

虎踞龙盘回绝尘，何年古柏接东邻。寺僧作友枝皆杖，地脉钟灵树亦神。阅世已多甘老牖，本心未昧独长春。莫言涧底松常郁，一样洪钧就屈伸。
海陵四咏 其二 尤氏园
作者：许传霈
朝代：清

小筑亭台辟草堂，排成十景谱群芳。秋深菊圃迎人淡，春送梅花透屋香。何处箫声閒粉黛，有时诗卷话壶觞。青青植遍当风竹，醉步蹒跚刻数行。
海陵四咏 其四 小香岩
作者：许传霈
朝代：清

盐宗祠石小香岩，迢递朱阑映碧杉。春去犹开花烂漫，楼深惯听燕呢喃。曲池傍榭鱼清数，洞石当门柳未芟。语罢钟声起邻寺，半林落日已西衔。
海陵四咏·岳王墩
作者：许传霈
朝代：清

精忠亘古仰功勋，残垒登临吊夕曛。半壁已无南宋土，一墩犹说岳家军。金焦对峙雄天障，江海平分靖寇氛。回首南都遗恨在，森森古柏鄂王坟。小筑亭台辟草堂，排成十景谱群芳。秋深菊圃迎人淡，春送梅花透屋香。何处箫声閒粉黛，有时诗卷话壶觞。青青植遍当风竹，醉步蹒跚刻数行。虎踞龙盘回绝尘，何年古柏接东邻。寺僧作友枝皆杖，地脉钟灵树亦神。阅世已多甘老牖，本心未昧独长春。莫言涧底松常郁，一样洪钧就屈伸。盐宗祠石小香岩，迢递朱阑映碧杉。春去犹开花烂漫，楼深惯听燕呢喃。曲池傍榭鱼清数，洞石当门柳未芟。语罢钟声起邻寺，半林落日已西衔。
消寒七集饮竹屋分得帘字时从西郊步归
作者：许传霈
朝代：清

偶忆送春游，计月才届三。今朝重携手，河梁朔风严。岁月倏忽易，流水听瀸瀸。飞虹卧雪中，斜日落层岚。人影侵在地，历乱舞松杉。何来不速客，一一集禅庵。修竹如相识，万个字空嵌。折节呼士前，俗驾皆扫芟。主人藏斗酒，厚味咀醰醰。卜夜添炉火，分题褪鼻尖。七人逢七集，寒暑理相参。优游乐卒岁，世味外酸咸。窗纸忽然白，新月朗磨镰。归来数梅朵，对影碧筠帘。花香与酒香，齐梦到黑甜。
消寒三集饮香亭处分得欲字
作者：许传霈
朝代：清
体裁：古风

消寒集第三，重来聚竹屋。屋小炉火红，竹疏窗纱绿。我到独濡迟，走仆连番速。细雨洒前宵，步行石崅荦。当门石尤奇，迎我如立鹄。盘飧已罗陈，野味胜鱼肉。主客一笑言，今夕安且燠。吾生不善饮，而喜对糟曲。三爵已酡颜，醉倒不自觉。客持右军书，琳琅重满幅。惜余已矇眬，家鸡浑野鹜。把烛跋其尾，濡墨沾毫秃。催诗寺钟声，声声印心曲。诗新句早成，此际淡无欲。
消寒三集饮香亭处分得欲字
作者：许传霈
朝代：清

消寒集第三，重来聚竹屋。屋小炉火红，竹疏窗纱绿。我到独濡迟，走仆连番速。细雨洒前宵，步行石崅荦。当门石尤奇，迎我如立鹄。盘飧已罗陈，野味胜鱼肉。主客一笑言，今夕安且燠。吾生不善饮，而喜对糟麴。三爵已酡颜，醉倒不自觉。客持右军书，琳琅重满幅。惜余已矇眬，家鸡浑野鹜。把烛跋其尾，濡墨沾毫秃。催诗寺钟声，声声印心曲。诗新句早成，此际淡无欲。
消寒二集用洛翘师竹均
作者：许传霈
朝代：清

短檐消残雪，冰柱几许长。炙砚苦觅句，十指寒欲僵。朋来促膝话，泉烹新笋香。夜寒愁壶冻，行酒屡停觞。喜晴快雪天，翰墨證夙缘。酒气达指甲，山影罗几筵。片片落诗卷，清出笔豪巅。愿为生花管，春风生眼前。
消寒二集用洛翘师竹均·其一
作者：许传霈
朝代：清

短檐消残雪，冰柱几许长。炙砚苦觅句，十指寒欲僵。朋来促膝话，泉烹新笋香。夜寒愁壶冻，行酒屡停觞。
消寒二集用洛翘师竹均·其二
作者：许传霈
朝代：清

喜晴快雪天，翰墨證夙缘。酒气达指甲，山影罗几筵。片片落诗卷，清出笔豪巅。愿为生花管，春风生眼前。
消寒五集复饮师竹处分得酒字
作者：许传霈
朝代：清

前日宴高台，朔风寒入口。昨朝游洞天，雪花大如手。雪消风未消，今夕会良友。泥融溅街衢，折柬快出走。主人步失足，兴浓忘掣肘。陟山艰杖藜，铺席能对酒。酒酣令愈奇，筹竹献左右。西子纱浣妍，东施颦效丑。伟哉范少伯，沼吴功不负。泛湖亦浇愁，觞政妙无有。我是于越人，愿从大夫后。网设不罹鸿，兔尽走烹狗。消寒仅旬月，美酒费百斗。一饮一集成，待到春九九。
消寒六集复饮洛翘处分得爱字
作者：许传霈
朝代：清

山城多鸣鸟，有鸟集豕背。豕走鸟不飞，閒自啄其喙。禽兽有蠢灵，所见非所在。偶集我眼中，怪事书所未。诗酒会消寒，阅微启精邃。肴馔列羽虫，雉鸽推群类。野鹜落凫飞，天鹅寂雁唳。羽翼竞丰盈，鸡鸭薄滋味。嗟此握爪拳，何甘投鼎鼐。失足由网罗，大半为食饵。吾观高冈凤，一举烟云翅。又观空山鹤，长鸣风雨晦。岂不值饥渴，饮啄得素志。誓不争食栖，适性行无碍。同席解鸟语，雅人必深致。莺鸣求友声，非欲弄清脆。鹦鹉学人言，从俗求妩媚。声同应实殊，浮沈在聋愦。苟无真知音，鲜勿割所爱。不见桀之犬，可向陶尧吠。
消寒四集饮洛翘处分得一字
作者：许传霈
朝代：清

高山多积雪，登高望奇特。正欲结伴游，先作消寒集。寒消第四筵，竞入芝兰室。炉爇柏叶香，扑鼻酒香挹。豪客置席间，奇语出奇笔。笔落乱云烟，语射中虮虱。时阑兴未阑，青钱选一一。主人策酒兵，恍如铜柱立。抑如沽春酿，杖头先生得。东家拓菜园，菜叶尽肥茁。醉后踏寒畦，蓠外人如鲫。共得咬菜根，无使有此色。
消寒夜集馀杭褚子耘子方，世交兄弟也。庚申避地来虞，结邻黄氏宇，每夕联消寒诗集，其子侄敦伯叔寅、予叔兄子承兄子乐斋与焉。一名小竹林以集，共七人云咏冬景五律分得酿雪
作者：许传霈
朝代：清

弥望云铺白，高楼雪景催。香浮金谷酒，冷逗玉堂梅。冻雀停檐噪，寒鸦结阵来。须臾飞六出，驴背灞桥回。
消暑集分得中字效柏梁体
作者：许传霈
朝代：清

高歌对酒感慨中，何来铁汉唱江东。臭味多同兴正浓，酒令俨如军令逢。欢然座上有车公，催人懊恼有西风。欲以酒兵挫其锋，我马既同车既攻。登坛大将策奇功，借箸为筹我适从。俎豆坛坫快折冲，侍儿环绕肃军容。奔足长阪怒花骢，爪肆拇战疾游龙。左右猿臂挽强弓，中流砥柱特磨铜。欲还世界气和融，书勋妙笔补天工。座旁有客笑接踪，谓君所见何庸庸。古来否泰与塞通，来往循环运不穷。炎威太过势蒙茸，清凉一味椒空濛。暑气亏时寒气充，无非造化之陶镕。岂若趋炎热心胸，翻云覆雨角雌雄。善哉斯言得折衷，恍闻暮鼓与晨钟。消暑会亦有始终，阶下秋叶坠疏桐。一堂高会剪烛红，相与欢进酒满钟。
消暑集梓材处分得到字兼次洛翘西郊送春诗韵
作者：许传霈
朝代：清

长夏官衙如水清，鼠雀牙角息纷闹。明镜高悬曰敏公，疑罪轻刑在耄悼。偶时局促陋辕驹，拾级高楼齐登眺。笔走龙蛇赵吴兴，卷抹丹青文待诏。此眼青白本无常，四面青山为倾倒。秋到池莲开益多，朵朵争似何郎皃。作为歌章写素怀，微细含毫妙惟肖。何处古寺晚打钟，池上风翻隐约报。报道座客不须邀，宾皆主兮庐自造。消暑却能消我忧，甘澍叠沛新感召。祷雨喜雨歌莫停，黄绢幼妇词绝妙。赏雨茅屋在此间，雨后微风趁夕照。狼藉杯盘浑不知，恍若南阳快坐啸。炙莲为馔岂在多，雪藕为丝许胜少。乐此佳肴许久长，兰臭连番画缭绕。惯闻健足策杖游，雁宕天台先引导。他年游屐假谢公，一洗俗尘涤浮躁。安能抑郁长居此，笺注鱼虫锱铢较。摘名山句充锦囊，汲越溪水煎茶灶。广寒宫阙自清凉，手拈奇花口微笑。不然蹇驴深林深，短檐不碍方山帽。耕夫织妇清率真，灾祲无待民控告。仙境尘寰两不殊，今夜梦魂应飞到。父母斯民何为哉，箫鼓来朝赛社庙。
清明
作者：许传霈
朝代：清

离离花影压栏干，客里春光愁里看。燕若知归飞上下，月如无浪到团栾。关山尺素离人梦，风木纸钱丘墓餐。明日一鞭循祭扫，可怜红泪又难乾。
清明南郊看桃过友成、崇正两书院遗址感赋
作者：许传霈
朝代：清

南山聚名迹，岁久苦沈湮。有桃芳山麓，络绎招游人。游人爱春绿，谁能重斯文。藉得徵文献，我辈全其真。丰碑立道左，风雨泣晨昏。鸿文不可识，手剔藓苔痕。大书讲学处，成公遗泽存。吾怀东莱子，南宋走浙闽。北山仁山继，婺学培本根。矧此友成号，赵氏实始振。从学有乔葛，儒林作名臣。忠如李正节，浩气塞乾坤。降至倪陈辈，授受实传薪。贤哲集于此，花鸟露精神。弹指数百载，黍油麦苗新。池清閒澡濯，左右犹逢源。想见侍坐暇，出入道义门。问碑碑不语，梨花满前村。村前塔影矗，粉白比琼玉。循行踏香泥，清溪曲而曲。溪水送好香，潺潺来断续。空山空无物，三椽铺老屋。草深狐兔眠，树枯鹯鹰逐。村妪懒不知，门外饭脱粟。瓦砾埋残碑，褰裳从头读。知是古梵宫，缁流竞托足。有明郑长官，崇正乐教育。东望石洞遥，西顾八华绿。叶许此中兴，名义良不俗。修葺相接踵，苕溪费博学。祔以孙石台，祀事衣冠肃。何经百馀年，山灵额频蹙。巍巍西岘峰，终古挂鸣瀑。唐宋峙二亭，涵碧与水乐。刘郎大小苏，题句争诵熟。地脉毓秀奇，兴废常往复。所期贤有司，不让前贤躅。鼓吹有六经，便是此山福。
清明南郊看桃过友成、崇正两书院遗址感赋·其一
作者：许传霈
朝代：清

南山聚名迹，岁久苦沈湮。有桃芳山麓，络绎招游人。游人爱春绿，谁能重斯文。藉得徵文献，我辈全其真。丰碑立道左，风雨泣晨昏。鸿文不可识，手剔藓苔痕。大书讲学处，成公遗泽存。吾怀东莱子，南宋走浙闽。北山仁山继，婺学培本根。矧此友成号，赵氏实始振。从学有乔葛，儒林作名臣。忠如李正节，浩气塞乾坤。降至倪陈辈，授受实传薪。贤哲集于此，花鸟露精神。弹指数百载，黍油麦苗新。池清閒澡濯，左右犹逢源。想见侍坐暇，出入道义门。问碑碑不语，梨花满前村。
清明南郊看桃过友成、崇正两书院遗址感赋·其二
作者：许传霈
朝代：清

村前塔影矗，粉白比琼玉。循行踏香泥，清溪曲而曲。溪水送好香，潺潺来断续。空山空无物，三椽铺老屋。草深狐兔眠，树枯鹯鹰逐。村妪懒不知，门外饭脱粟。瓦砾埋残碑，褰裳从头读。知是古梵宫，缁流竞托足。有明郑长官，崇正乐教育。东望石洞遥，西顾八华绿。叶许此中兴，名义良不俗。修葺相接踵，苕溪费博学。祔以孙石台，祀事衣冠肃。何经百馀年，山灵额频蹙。巍巍西岘峰，终古挂鸣瀑。唐宋峙二亭，涵碧与水乐。刘郎大小苏，题句争诵熟。地脉毓秀奇，兴废常往复。所期贤有司，不让前贤躅。鼓吹有六经，便是此山福。
清明客祭口占
作者：许传霈
朝代：清

失怙于今十八年，故乡回首泪凄然。全家衣食驱毛颖，六度清明迷柳烟。卜宅偏为霜雪难，连床空结雨风缘。新成高阁崇乡祀，苕霅之间僾忾传。兼痛埙吹化却尘，黄粱小梦十逢春。已多宿草埋新冢，孰继苏门话旧人。遗恨尽多随处有，旅怀敢向屈时伸。但期灵爽长呵护，次第贻谋后此身。
清明客祭口占·其一
作者：许传霈
朝代：清

失怙于今十八年，故乡回首泪凄然。全家衣食驱毛颖，六度清明迷柳烟。卜宅偏为霜雪难，连床空结雨风缘。新成高阁崇乡祀，苕霅之间僾忾传。
清明客祭口占·其二
作者：许传霈
朝代：清

兼痛埙吹化却尘，黄粱小梦十逢春。已多宿草埋新冢，孰继苏门话旧人。遗恨尽多随处有，旅怀敢向屈时伸。但期灵爽长呵护，次第贻谋后此身。
清明晚眺南郊
作者：许传霈
朝代：清

犹欣客里驻风光，偶步晴郊引兴长。为访残碑除薜荔，无多荒冢奠壶觞。斜阳半塔含山紫，野色千畦送菜黄。归道杜鹃啼不住，已青春草许祠堂。
清明独步湖上饮临水酒家
作者：许传霈
朝代：清

又到清明桃李开，钱唐门外独徘徊。野田荒冢谁存问，风雨烟波孰主裁。近水楼台招我去，随堤鱼鸟逐人来。销金窝乏销金侣，剩有南山照酒杯。酒醉黄垆暮不埽，湖光呼吸入几微。沽钱遇客非尘俗，放棹逢僧亦化机。得佐新泉烧野火，莫攀垂柳插柴扉。回头犹怅重城隔，难与閒鸥日日飞。
清明独步湖上饮临水酒家·其一
作者：许传霈
朝代：清

又到清明桃李开，钱唐门外独徘徊。野田荒冢谁存问，风雨烟波孰主裁。近水楼台招我去，随堤鱼鸟逐人来。销金窝乏销金侣，剩有南山照酒杯。
清明独步湖上饮临水酒家·其二
作者：许传霈
朝代：清

酒醉黄垆暮不埽，湖光呼吸入几微。沽钱遇客非尘俗，放棹逢僧亦化机。得佐新泉烧野火，莫攀垂柳插柴扉。回头犹怅重城隔，难与閒鸥日日飞。
渡扬子江
作者：许传霈
朝代：清

风送潮头急，扁舟雪浪抛。两峰巍伏虎，一水气腾蛟。洞辟渔翁宿，樯高飞鸟巢。中流诗思阔，无处著推敲。
渡钱江
作者：许传霈
朝代：清

浪高船板低，风紧布帆重。四望浑无涯，水天离一缝。
湖城重建三贤祠落成
作者：许传霈
朝代：清

城西争说谢公塘，后有颜苏德泽长。十卷诗吟留刺史，百年神定在桐乡。云移镇霅楼头白，风送洼尊亭外凉。旧日宫垣安可仰，斯民去思不能忘。重新祠宇祀三贤，鼎峙千秋香火缘。广拓烟波江汇外，清留柤豆月湖边。香升蘋藻神昭洁，乐奏承平礼告虔。休息还欣楼近水，弁山苍霭扑窗前。
湖城重建三贤祠落成·其一
作者：许传霈
朝代：清

城西争说谢公塘，后有颜苏德泽长。十卷诗吟留刺史，百年神定在桐乡。云移镇霅楼头白，风送洼尊亭外凉。旧日宫垣安可仰，斯民去思不能忘。
湖城重建三贤祠落成·其二
作者：许传霈
朝代：清

重新祠宇祀三贤，鼎峙千秋香火缘。广拓烟波江汇外，清留柤豆月湖边。香升蘋藻神昭洁，乐奏承平礼告虔。休息还欣楼近水，弁山苍霭扑窗前。
烟火戏
作者：许传霈
朝代：清

迎神社赛话当前，今年风景胜前年。喧填箫鼓竞龙船，如花小女堕鞦韆。昨来烟火戏倍鲜，家家约伴乐流连。初红一火细欲然，袅绕而上似炉烟。忽化世界几大千，星流电闪逐风颠。明珠万点缀镜圆，人物鸟兽绝妙传。欲断复续相蝉联，才明复暗几变迁。裙钗到处斗婵娟，鬓影衣香映后先。笑语来朝费万钱，欲与此戏争新妍。斯须人散月高悬，有童街巷始遗钿。
王兹园丈过访偕登北寺塔旋至元都观
作者：许传霈
朝代：清

鸟啼客梦醒，侵晨不安席。手持金错刀，起为瓶花摘。忽闻乡语声，知有故乡客。出门获晤言，入室亲颜色。道自维扬来，阿兄数晨夕。远归才半涂，同梦嗟永隔。无计尽君欢，登塔想奇特。君亦欣然从，惜此足无力。拾级未及巅，雨云头上黑。雨霁新草色，对坐兴怡然。为问元都观，游迹乱云烟。邀客复心许，齐步夕照天。平林花枝闹，深院莺语圆。香车和宝马，相望时流连。我来傍小阁，煮茗汲清泉。洗得诗肠净，何愁俗虑牵。四筵皆颔首，即此妙谛传。
王兹园丈过访偕登北寺塔旋至元都观·其一
作者：许传霈
朝代：清

鸟啼客梦醒，侵晨不安席。手持金错刀，起为瓶花摘。忽闻乡语声，知有故乡客。出门获晤言，入室亲颜色。道自维扬来，阿兄数晨夕。远归才半涂，同梦嗟永隔。无计尽君欢，登塔想奇特。君亦欣然从，惜此足无力。拾级未及巅，雨云头上黑。
王兹园丈过访偕登北寺塔旋至元都观·其二
作者：许传霈
朝代：清

雨霁新草色，对坐兴怡然。为问元都观，游迹乱云烟。邀客复心许，齐步夕照天。平林花枝闹，深院莺语圆。香车和宝马，相望时流连。我来傍小阁，煮茗汲清泉。洗得诗肠净，何愁俗虑牵。四筵皆颔首，即此妙谛传。
王鉴叔藏有名纸欲易以诗因次其送春诗韵
作者：许传霈
朝代：清

浣花笺美锦江西，为换诗章得品题。已误爱憎招野鹜，更难鼓吹效黄鹂。洛阳纸贵誇霏雪，题扇桥头快落霓。聊作鲁公求米帖，鸡林声价漫相提。
用洛翘韵咏紫阳花五十韵
作者：许传霈
朝代：清

空山留小草，花亦紫阳呼。古洞今名郭，奇葩尚系朱。苍黄随浊世，清白见真吾。乞种原无伪，营生莫笑迂。深红排小蕊，嫩绿衬灵株。春暖英含秀，秋凉萼吐苏。晴霞烘远岫，绛雪映名区。支派承濂洛，良苗接泗洙。心田勤灌溉，艺苑漫荒芜。圣域无凡艳，贤关有坦途。佩来青异拾，拖去翠平铺。省识尘氛澹，从知道味腴。傍厓严砥砺，面壁切廉隅。区别锄非种，栽培擅化枢。露浓庭折槿，日永案编蒲。径岂嗟茅塞，功还积染濡。陌新忙粉蝶，岩暮落金乌。乐处疑馨桂，遐心咏束刍。本根寻鹿洞，枝叶外鹅湖。兰操丰标洁，荆荣德教敷。宾寅旸谷近，卓午峭峰俱。识主飞巢燕，追踪幻履凫。砚耕同晚岁，学殖得吾徒。迁地荣枯判，踰闲大小殊。人看汾树隔，材比峄桐孤。蠲忿萱无藉，摩空藻每纡。剪裁殊贮柿，粉饰慎操觚。异卉供欣赏，群芳式楷模。伯恭常坐啸，华父此驰驱。至理拈微笑，柔姿道大扶。覃思同灿烂，树骨自清癯。郎署薇堪对，文坛杏转输。林应称箸作，采欲润璠瑜。多识诗笺陆，生机易变虞。和风披座满，化雨滴阶苏。魏第争声价，匡庐入画图。蜀葵神向往，水蓼手描摹。雅拟康成带，休誇玉局符。凤仙形碻肖，蛾子术难诬。润色寻章句，光华照典谟。兰滋吟叶适，梅隐忆林逋。潘县开难遍，陶篱采足娱。再芳苗裔盛，遗象瓣香孚。草稿残馀籍，丹铅剩说郛。蜂儿兼旧榧，鱼婢戏初芙。匿迹春生脚，韬光物耀躯。莲芳怀茂叔，窝乐访尧夫。药圃生芝圃，长衢击壤衢。性禾咸长养，善米例泥涂。八婺绵遗泽，芬芳式大儒。
用西洋法照象，诗以纪之
作者：许传霈
朝代：清

铸金象人物，后世易青丹。丹青成容易，不若铸金难。所以金能寿，画图偶尔传。然犹有传者，良由致力全。画家言画法，点睛越数年。智竭神乃见，阿堵传笔先。何来西域制，迩时成大观。有水黝其色，瓶注秘不宣。云是采仙药，合成费万钱。天朗气亢爽，裙屐集喧阗。红日当头朗，明镜睻目鲜。彼镜摄此镜，容貌别嗤妍。沃以涓滴水，气勿临风迁。倏忽擘素纸，须眉呈宛然。我来偶为此，形影化无端。岂有精妙识，能达秋毫颠。大都人工巧，不能夺上天。吾闻药石性，不比金铁坚。逾时性弛药，色亦化云烟。嗟哉人寿世，百年空往还。我象欲示后，何先我生湮。难易分久暂，至理实无边。海外多奇术，孰能逃圣言。我相本非相，作此随俗缘。家室识今吾，玩而老我焉。若夫真面目，自来多不刊。英姿来飒爽，瞻拜古衣冠。
由杭放小舟至湖
作者：许传霈
朝代：清

武林山水过匆匆，春到苕溪一棹通。村女桑前衫子绿，晴霞林外杏花红。炉香成市人闻梵，渔网连波星落篷。如此舟行浑不夜，布帆况有五更风。
由淮之泰州留别诸友
作者：许传霈
朝代：清

忆昔趋庭日，读书恐或失。闭门斗室居，岁时步不出。父念儿业疏，此心求专壹。勿罔作聪明，免讥学无术。尤戒好为师，循名先质实。失怙才踰年，此理何难必。驱人饥渴来，淮阴有钓台。一母两游子，避兵风雨哀。兄有家室事，离别亦艰哉。弟为腼颜请，闻者言笑开。秋树寒蝉报，海陵乱云堆。我去学苦浅，我去年尚孩。
由淮之泰州留别诸友·其一
作者：许传霈
朝代：清

忆昔趋庭日，读书恐或失。闭门斗室居，岁时步不出。父念儿业疏，此心求专壹。勿罔作聪明，免讥学无术。尤戒好为师，循名先质实。失怙才踰年，此理何难必。
由淮之泰州留别诸友·其二
作者：许传霈
朝代：清

驱人饥渴来，淮阴有钓台。一母两游子，避兵风雨哀。兄有家室事，离别亦艰哉。弟为腼颜请，闻者言笑开。秋树寒蝉报，海陵乱云堆。我去学苦浅，我去年尚孩。
由白云洞值大雪次韵复杨桂峰
作者：许传霈
朝代：清

四壁青青沈石苔，一番吊古一登台。最难风雨怀人至，况是山林踏雪来。飞瀑潺潺疑玉响，危崖树树讶花开。把樽几度临窗饮，此地围炉未忍回。
由诸暨至东阳肩舆偶成
作者：许传霈
朝代：清

为补前游到浙东，春风料峭路匆匆。暮云百怪空中幻，仄径千重绝处通。鸟语山原芳草绿，雨馀涧曲杏花红。苧罗一朵倾城色，尽付苍茫烟雾中。茅店鸡声侵晓催，林隈历尽到山隈。岩县飞瀑疑残雪，堤落鸣泉送远雷。人语家家随耳换，旅怀处处逐心来。有事白板桥头住，沽酒前村醉一回。
由诸暨至东阳肩舆偶成·其一
作者：许传霈
朝代：清

为补前游到浙东，春风料峭路匆匆。暮云百怪空中幻，仄径千重绝处通。鸟语山原芳草绿，雨馀涧曲杏花红。苧罗一朵倾城色，尽付苍茫烟雾中。
由诸暨至东阳肩舆偶成·其二
作者：许传霈
朝代：清

茅店鸡声侵晓催，林隈历尽到山隈。岩县飞瀑疑残雪，堤落鸣泉送远雷。人语家家随耳换，旅怀处处逐心来。有事白板桥头住，沽酒前村醉一回。
留别李春皋阁学
作者：许传霈
朝代：清

秀气何年毓木香，士林争仰鲁灵光。将周甲子琼林宴，早到公卿弟子行。坐对孔山乔葛远，学习婺派吕朱长。回头卅馀年前事，半入篇章人不忘。鲰生何幸接光仪，两载追随遇亦奇。华衮褒成先子赞，师门介我校官诗。一庭花树春秋好，满郭云山来往宜。此日阶前辞别去，敢云问道已嫌迟。
留别李春皋阁学·其一
作者：许传霈
朝代：清

秀气何年毓木香，士林争仰鲁灵光。将周甲子琼林宴，早到公卿弟子行。坐对孔山乔葛远，学习婺派吕朱长。回头卅馀年前事，半入篇章人不忘。
留别李春皋阁学·其二
作者：许传霈
朝代：清

鲰生何幸接光仪，两载追随遇亦奇。华衮褒成先子赞，师门介我校官诗。一庭花树春秋好，满郭云山来往宜。此日阶前辞别去，敢云问道已嫌迟。
病抵淮阴
作者：许传霈
朝代：清

秋老江溜紧，弱纤迟孤艇。村舍无酒沽，城门暮已迥。饥寒莫可疗，汲泉煮清茗。终夜风雨声，凄凄闻梦醒。鸿鹄已高飞，天空去冥冥。非不历寥廓，无乃劳影形。晓起坐船头，犹畏秋露零。徒倚倦足力，视彼浮藻萍。
病抵淮阴·其一
作者：许传霈
朝代：清

秋老江溜紧，弱纤迟孤艇。村舍无酒沽，城门暮已迥。饥寒莫可疗，汲泉煮清茗。终夜风雨声，凄凄闻梦醒。
病抵淮阴·其二
作者：许传霈
朝代：清

鸿鹄已高飞，天空去冥冥。非不历寥廓，无乃劳影形。晓起坐船头，犹畏秋露零。徒倚倦足力，视彼浮藻萍。
登吴宁台柬梓材台在东阳县廨后园
作者：许传霈
朝代：清

吴宁有高台，台名吴宁建。南唐迄有明，累朝勤葺缮。我居台之西，楼阁列灿烂。倒影入池塘，波平揩匹练。桃柳数十株，荫密新栽遍。花落閒扑窗，絮飞徐沾砚。旅子知昼长，抛卷神初倦。邀客登斯楼，风光来面面。层磴架岧峣，危槛复盘旋。山翠压城高，岭石补云断。春色明媚时，一时经百变。田野扇和风，耒耜集芳甸。遗爱在此间，古今人如见。况移孝作忠，盛名犹炳焕。以此教斯民，斯民饥渴愿。须臾起晚炊，郭外斜阳半。驱犊归家家，柴门蒸麦饭。相聚话使君，农欢妇无叹。
登四面云山楼赠宗郡守
作者：许传霈
朝代：清

我生夙抱看云癖，欲驾霄汉舒长翮。我生好入名山游，欲跨鸾凤穷双舄。年年赤脚走八华，踏破洞云处处遮。山灵招我往复还，许我身住白云家。无端飞入富春里，南北东西看云起。好山面面回，高楼一望发狂喜。上有飘渺之亭台，下无纤屑之尘埃。浩乎远者是江水，缭而曲者是城垓。有时幻作龙蛇势，飞泉百道忽奔逝。有时化作锦绣裳，美人长袖来摇曳。片刻能呈无数妆，出云降雨人尽望。封蔽千岩日不足，神灵到此快徜徉。无何收尽人间雨，轻云一缕当空舞。停停袅袅香上炉，勃勃蓬蓬气出釜。云山变幻本无穷，爱此云山四面通。凭阑日日忘休息，乌龙之状其犹龙。范老当年称潇洒，此地长吟事真解。赵公赏春筑有亭，好山不用一钱买。何幸风流新使君，继起山楼说看云。云山岂为逞奇诡，欲祈甘澍福我民。鲰生雅不解忧乐，对此胸襟亦寥廓。山邪云邪伴斯楼，飘飘欲觅缑山鹤。
登苏城北寺塔
作者：许传霈
朝代：清

昔年买棹过阊阖，未见苏城先见塔。今年寄迹北寺旁，日向斯塔对下榻。偶时塔影卧榻中，掩映斜阳西射红。旅人梦醒惊窗黑，不道寺塔道长虹。邻居老僧致前请，邀吾登塔上绝顶。风云生足乱烟霞，珠玉当檐垂欬謦。斗大苏城一点烟，却好晚炊欲暮天。娄江震泽东南指，欲泛太湖思渺然。许子本非尘俗子，长恨年华逐流水。何幸胜地结良缘，大千世界日俯视。日俯视，去迟迟，陋彼眼光如豆时。
登金山绝顶
作者：许传霈
朝代：清

长峙大江东，登临感慨中。塔孤飞鸟疾，潮落夕阳红。烽火千山垒，回樯万里风。残碑寻不得，绝顶起烟濛。
登飞英塔
作者：许传霈
朝代：清

丹梯缭绕绝尘埃，苕霅风光面面来。画里峰峦天外落，地中钟磬寺前回。飞檐铃语当头答，负郭人家入望该。寻到塔心还有塔，此身恍若住蓬莱。
登龙光阁在淮城南
作者：许传霈
朝代：清

龙光高阁峭摩天，日暮登临思渺然。万树朔风排雁阵，几村夕照返渔船。城头画角催人急，檐外铃声答语圆。多少轮蹄盘鸟道，可曾南望息风烟。
白榴花叠鉴叔韵
作者：许传霈
朝代：清

江南花事记诗章，此地相逢喜欲狂。香逊梅枝传驿使，清芬桃观续刘郎。裙拖缟练羞红紫，玉压钗鬟冒雪霜。待到水晶如实结，风光犹未老萧娘。
白牡丹次冯味吴韵
作者：许传霈
朝代：清

清白声名压众芳，何期富贵集华堂。全身珠露初离浴，半面晴云乍洗妆。月朗瑶台花国色，波凌玉佩水仙王。唐宫已罢杨妃舞，薄晕罗衣冰雪香。
秋初偕伯兄泛西湖值雨
作者：许传霈
朝代：清

新秋同雁至，幸得不离群。湖水清清抱，山南山北云。看云四时起，一棹冲波去。堤柳尽萧萧，蝉声无觅处。把酒问轻鸥，游人似旧不。采菱莫刺手，许我此勾留。荷报连番雨，烟濛失尽山。白衣人几个，呼渡不知还。
秋初偕伯兄泛西湖值雨·其一
作者：许传霈
朝代：清

新秋同雁至，幸得不离群。湖水清清抱，山南山北云。
秋初偕伯兄泛西湖值雨·其三
作者：许传霈
朝代：清

把酒问轻鸥，游人似旧不。采菱莫刺手，许我此勾留。
秋初偕伯兄泛西湖值雨·其二
作者：许传霈
朝代：清

看云四时起，一棹冲波去。堤柳尽萧萧，蝉声无觅处。
秋初偕伯兄泛西湖值雨·其四
作者：许传霈
朝代：清

荷报连番雨，烟濛失尽山。白衣人几个，呼渡不知还。
秋夜
作者：许传霈
朝代：清

凉夜悬明月，嗟哉何处看。独怜孤子苦，未识老亲寒。零露霏林湿，长松照墓单。欲思温寝被，回首泪难乾。
秋夜偶病
作者：许传霈
朝代：清

薄病旅窗心事稠，中宵不觉思悠悠。半床残月催虫语，一枕凉风唤客愁。望切高堂时入梦，情忘少妇独登楼。几回移步当门坐，露湿栏干天气秋。
秋夜半湖棹归
作者：许传霈
朝代：清

暮云秋树郁苍茫，一叶扁舟出野塘。水接天光天似水，霜霏月下月如霜。几家灯火前村近，满地虫声客梦凉。浩浩御风忘所止，不知漏尽几分长。
秋夜泛舟
作者：许传霈
朝代：清

秋迎客路十分凉，烟水扁舟引兴长。两岸芦花翻雪白，一江木叶入秋黄。天街空际霜初落，银汉无声月自行。归橹音清闻欸乃，逍遥疑在梦魂乡。
秋夜独坐
作者：许传霈
朝代：清

木落宵深候，无言独上楼。天空孤月小，窗冷一灯幽。蟋蟀声中老，蜘蛛网里浮。不知今夜望，几处别离愁。
秋怀
作者：许传霈
朝代：清

天高木落气萧森，极目郊原秋已深。归雁情添离客梦，闻猿泣下壮年心。敝裘苏秀无生色，弹铗冯谖孰赏音。唧唧吟虫听未了，城头又起夜来砧。
秋日
作者：许传霈
朝代：清

秋本无愁处，人愁秋亦愁。举头征雁疾，到耳语蛩幽。风木摇难定，江河去不休。凭阑无限意，情月又横楼。
秋暮师竹过访偕伍硕甫舟泛西湖纪事集成 其一 湖滨携酒
作者：许传霈
朝代：清

有客来远方，清晨入我室。遨游西子湖，此愿如饥渴。携步到湖滨，孤篷空无设。山色与湖光，对之叹奇绝。解意当垆人，助我兴活泼。遗我酒一壶，不愁秋瑟瑟。
秋暮师竹过访偕伍硕甫舟泛西湖纪事集成 其三 槛外观鱼
作者：许传霈
朝代：清

濠上游观乐，游鱼乐何如。游人亦鱼类，其乐雅相于。三潭澄秋水，掩映有菰蒲。朝暾露城郭，波红一角铺。炎凉到水国，鳞族为之趋。凭栏忘归去，须知我非鱼。
秋暮师竹过访偕伍硕甫舟泛西湖纪事集成 其二 舟中持螯
作者：许传霈
朝代：清

秋菊如人瘦，霜螯比肉肥。既得新越酿，尤爱是团脐。蟹本无肠物，辱身在涂泥。今享有心者，俨与樽俎齐。持来左右手，毕卓是也非。一波冲鸥鹭，偕至西湖西。
秋暮师竹过访偕伍硕甫舟泛西湖纪事集成 其五 岳坟醉酒
作者：许传霈
朝代：清

酌酒坐茅檐，檐短酒气吐。高树蔽目前，全湖茫无睹。结邻野人家，听我谈肺腑。肺腑无可陈，岳坟一抔土。洒酒不尽欢，拔剑思张弩。铁人知不知，墓门寒千古。
秋暮师竹过访偕伍硕甫舟泛西湖纪事集成 其六 空谷传声
作者：许传霈
朝代：清

里湖夹两山，地势倍周匝。左有放鹤亭，右有宝俶塔。吟啸出其间，高岸为之答。醉叱使退归，我亦素娴习。无乃孤山孤，生性未能合。樵歌起山头，竟不暇应接。
秋暮师竹过访偕伍硕甫舟泛西湖纪事集成 其四 寺前放蝠
作者：许传霈
朝代：清

非虫亦非鸟，蝙蝠状独奇。又有可奇者，孤眠寺榻西。谈笑群客至，若不与闻知。岂病身小弱，我为袖携归。昏黄出山外，超然忽高飞。飞鸣出意外，此类犹知时。
秋暮师竹过访偕伍硕甫舟泛西湖纪事集成·湖滨携酒
作者：许传霈
朝代：清

有客来远方，清晨入我室。遨游西子湖，此愿如饥渴。携步到湖滨，孤篷空无设。山色与湖光，对之叹奇绝。解意当垆人，助我兴活泼。遗我酒一壶，不愁秋瑟瑟。秋菊如人瘦，霜螯比肉肥。既得新越酿，尤爱是团脐。蟹本无肠物，辱身在涂泥。今享有心者，俨与樽俎齐。持来左右手，毕卓是也非。一波冲鸥鹭，偕至西湖西。濠上游观乐，游鱼乐何如。游人亦鱼类，其乐雅相于。三潭澄秋水，掩映有菰蒲。朝暾露城郭，波红一角铺。炎凉到水国，鳞族为之趋。凭栏忘归去，须知我非鱼。非虫亦非鸟，蝙蝠状独奇。又有可奇者，孤眠寺榻西。谈笑群客至，若不与闻知。岂病身小弱，我为袖携归。昏黄出山外，超然忽高飞。飞鸣出意外，此类犹知时。酌酒坐茅檐，檐短酒气吐。高树蔽目前，全湖茫无睹。结邻野人家，听我谈肺腑。肺腑无可陈，岳坟一抔土。洒酒不尽欢，拔剑思张弩。铁人知不知，墓门寒千古。里湖夹两山，地势倍周匝。左有放鹤亭，右有宝俶塔。吟啸出其间，高岸为之答。醉叱使退归，我亦素娴习。无乃孤山孤，生性未能合。樵歌起山头，竟不暇应接。
秋闱填榜日饮洛翘处
作者：许传霈
朝代：清

先生真解事，此日集壶觞。变化鱼龙地，盘桓翰墨场。一庭秋菊色，满座宝炉香。倚槛忘归去，南山对晚妆。
秧针
作者：许传霈
朝代：清

好把天工巧与人，田禾初茁簇生新。雨沾颖滑芸方润，露滴芒寒插乍匀。柳脚添丝閒组织，鱼苗出水浑陶甄。无边绣壤齐分刺，谁使饥躯西北民。
立夏日偶游狮子林
作者：许传霈
朝代：清

四月斋前生众绿，旅人寂处步往复。闻说此地有仙园，五松于今名最熟。迭相宾主属谁家，城市嚣尘资徵逐。当门大石卧清池，引入幽胜锦花簇。始登缭绕之亭台，照眼清华水与木。崔嵬陡起数石峰，峰峰高插云烟矗。临流崅荦势欲倾，绕屋峥嵘面惊扑。欲去复回蓄意奇，似明还暗写情独。几辈裙屐迷岩行，仿佛蚁穿珠九曲。任尔良时无意逢，鬓影衣香迎断续。偶倚水槛品新茶，美味色香齐清卓。不见当年倪云林，妙手丹青比顾陆。飘鸾泊凤竞超腾，踞虎盘龙逞屈伏。不独狮子似狮林，堆作云山在尺幅。
童女叹
作者：许传霈
朝代：清

娉婷小女亦含羞，几度管弦几度讴。祗为归家笞挞苦，当筵学作贯珠喉。囊中探得几青钱，太息双鬟坠俗缘。多少游人忘住足，笙歌一样误青年。
童女叹·其一
作者：许传霈
朝代：清

娉婷小女亦含羞，几度管弦几度讴。祗为归家笞挞苦，当筵学作贯珠喉。
童女叹·其二
作者：许传霈
朝代：清

囊中探得几青钱，太息双鬟坠俗缘。多少游人忘住足，笙歌一样误青年。
竹粉
作者：许传霈
朝代：清

几丛解箨认斑斑，左右新抽未宥删。不藉铅华归素质，要留清白在名山。敷成薄腻开诗本，著处轻匀谢醉颜。一笑相逢梅雪际，征衣香扑有无间。
竹醉日
作者：许传霈
朝代：清

鄠社檀溪夙著名，琅玕醉倒别关情。雪消前度开清宴，风暖今朝怅举觥。涓滴酒泉聊慰藉，蹒跚仙骨独分明。虚心借问东南美，多少云根外水生。
续梦中语
作者：许传霈
朝代：清

水浅天亦浅，山深路亦深。醒来欲续句，梦景渺难寻。
腊八由东阳至金华肩舆值雪，用洛翘赠行诗韵
作者：许传霈
朝代：清

车驰一路静无哗，司马题桥今莫誇。天为旅人添好事，雪非诗意不飞花。空林落寞栖巢鸟，茅屋依稀卖酒家。嗟我仆夫殊老马，涂迷日暮怅三叉。漫道轻车似水流，苦行苦若我吟秋。帘垂终日嘲新妇，玉种千山学卧游。憀落荒村无犬吠，弓刀小队映蝥头。閒除篷雪融成水，题句邮亭佳话留。纵横驿路息吟肩，漫说明朝雪霁天。倦整行囊衫尽湿，独醒长夜枕频迁。邻家饭熟饶情话，渔市人归数酒钱。赢得竹居今住竹，一编怅触别时筵。连朝风雪去东阳，征路争如云路长。池傍堤高迷辙迹，履艰地滑甚冰霜。重城启钥衔枚走，深夜敲门煮酒忙。同是他乡行役者，书成寄与雁鸿行。
腊八由东阳至金华肩舆值雪，用洛翘赠行诗韵·其一
作者：许传霈
朝代：清

车驰一路静无哗，司马题桥今莫誇。天为旅人添好事，雪非诗意不飞花。空林落寞栖巢鸟，茅屋依稀卖酒家。嗟我仆夫殊老马，涂迷日暮怅三叉。
腊八由东阳至金华肩舆值雪，用洛翘赠行诗韵·其三
作者：许传霈
朝代：清

纵横驿路息吟肩，漫说明朝雪霁天。倦整行囊衫尽湿，独醒长夜枕频迁。邻家饭熟饶情话，渔市人归数酒钱。赢得竹居今住竹，一编怅触别时筵。
腊八由东阳至金华肩舆值雪，用洛翘赠行诗韵·其二
作者：许传霈
朝代：清

漫道轻车似水流，苦行苦若我吟秋。帘垂终日嘲新妇，玉种千山学卧游。憀落荒村无犬吠，弓刀小队映蝥头。閒除篷雪融成水，题句邮亭佳话留。
腊八由东阳至金华肩舆值雪，用洛翘赠行诗韵·其四
作者：许传霈
朝代：清

连朝风雪去东阳，征路争如云路长。池傍堤高迷辙迹，履艰地滑甚冰霜。重城启钥衔枚走，深夜敲门煮酒忙。同是他乡行役者，书成寄与雁鸿行。
腊月回杭州次龚孝廉送梓材诗韵留别东阳诸君
作者：许传霈
朝代：清

惯作风尘客，舟车往复回。时惭驽下驾，未获骥呈材。酒作驱愁帚，诗无辟债台。消寒成一集，笑语许追陪。人誇小邹鲁，此地快遨游。家国承遗泽，馨香报晚秋。洞花春雨足，山树白云留。袖得新图卷，吾怀往事悠。春秋佳日里，待我有情天。桃柳楼台闹，芙蕖雨露圆。教人传木铎，策我藉蒲鞭。如是芳邻结，何须买万钱。道不分南北，崎岖有大隗。旅情寒鸟唤，诗意冻云催。双岘留题去，西湖返棹来。临岐还痛饮，可耻罄瓶罍。
腊月回杭州次龚孝廉送梓材诗韵留别东阳诸君·其一
作者：许传霈
朝代：清

惯作风尘客，舟车往复回。时惭驽下驾，未获骥呈材。酒作驱愁帚，诗无辟债台。消寒成一集，笑语许追陪。
腊月回杭州次龚孝廉送梓材诗韵留别东阳诸君·其三
作者：许传霈
朝代：清

春秋佳日里，待我有情天。桃柳楼台闹，芙蕖雨露圆。教人传木铎，策我藉蒲鞭。如是芳邻结，何须买万钱。
腊月回杭州次龚孝廉送梓材诗韵留别东阳诸君·其二
作者：许传霈
朝代：清

人誇小邹鲁，此地快遨游。家国承遗泽，馨香报晚秋。洞花春雨足，山树白云留。袖得新图卷，吾怀往事悠。
腊月回杭州次龚孝廉送梓材诗韵留别东阳诸君·其四
作者：许传霈
朝代：清

道不分南北，崎岖有大隗。旅情寒鸟唤，诗意冻云催。双岘留题去，西湖返棹来。临岐还痛饮，可耻罄瓶罍。
臈月将由杭之湖州次韵答载之
作者：许传霈
朝代：清

不尽分离意，今宵付与多。围炉成雅会，对酒发高歌。苕水平如练，明湖净不波。移舟当雪霁，皓月照藤萝。自问迂疏者，相知有几人。十年倾盖旧，匝岁触怀新。食右功期化，论交味饮醇。他时重聚首，益智话频频。
臈月将由杭之湖州次韵答载之·其一
作者：许传霈
朝代：清

不尽分离意，今宵付与多。围炉成雅会，对酒发高歌。苕水平如练，明湖净不波。移舟当雪霁，皓月照藤萝。
臈月将由杭之湖州次韵答载之·其二
作者：许传霈
朝代：清

自问迂疏者，相知有几人。十年倾盖旧，匝岁触怀新。食右功期化，论交味饮醇。他时重聚首，益智话频频。
至沪偶病
作者：许传霈
朝代：清

未卸征帆病染躯，沉吟旅枕竟模糊。强将诗意从头觅，诗到申江一句无。可怜老母倍乡愁，日日问儿小愈不。勉劝儿尝今日药，床头犹有药钱留。传说烽烟近浦东，哀鸿嘹唳梦魂中。流民贫病无生计，谁仗扁舟万里风。
至沪偶病·其一
作者：许传霈
朝代：清

未卸征帆病染躯，沉吟旅枕竟模糊。强将诗意从头觅，诗到申江一句无。
至沪偶病·其三
作者：许传霈
朝代：清

传说烽烟近浦东，哀鸿嘹唳梦魂中。流民贫病无生计，谁仗扁舟万里风。
至沪偶病·其二
作者：许传霈
朝代：清

可怜老母倍乡愁，日日问儿小愈不。勉劝儿尝今日药，床头犹有药钱留。
至沪居城南赵氏
作者：许传霈
朝代：清

未了人间物色因，谪居犹得近芳邻。石泉冷处交能久，鱼鸟閒时趣自真。癖不能除挥翰墨，世无可恋走风尘。雪窗霁后棋枰对，黑白初知亦雅人。
至法界寺访宋胡侍郎铸钟香亭留饮
作者：许传霈
朝代：清

古华严寺有名钟，作自赵宋祥符中。勒四言铭闻人建，铸者为谁曰胡公。胡公仕宋侍郎职，尝苦金严年不丰。请宽苛政蠲丁税，诏书特下快民风。自是乡贤惠桑梓，一乡庙食祀有功。乃今人未明其故，漫加帝号齐尊崇。香火年年连吴越，不独编氓祝婺东。我来吴宁寻遗迹，有法轮碑峙岘峰。先民已叹沈沦久，长对空山夕照红。寺居城闉往来数，欲访钟铭追前踪。几经烽火变迁后，铁石销磨金在镕。此铜钟且无其器，遑云斑剥蚀苔封。我闻汤盘与孔鼎，词存千古走蛟龙。层楼猛簴今寂寞，黄钟大吕闻太空。何必金刹考古制，欲与凫氏论旋虫。高子幸非辩追蠡，蓄酒如池香味浓。招我一笑莫停饮，绣佛场前列千钟。我侪善学端有在，如木钟撞金木攻。大小鸣由大小扣，发人清省备藐躬。
至绍城留别宋白楼拔萃
作者：许传霈
朝代：清

十载名场任是非，塞翁得失早忘机。何期蹇足驱驽驾，偶触新情学鹳飞。搏虎恐贻冯妇笑，割鸡应惹武城讥。浮家幸有苕溪在，为趁斜风细雨归。
舟抵云间
作者：许传霈
朝代：清

青山白水赴茸城，晓岸鸣鸡夹橹迎。短堞云开孤塔影，一湖风送夜潮声。浮家到处成新眷，好友逢时證夙盟。又是昏黄团话旧，洒窗微雨亦关情。
舟泊黄浦口
作者：许传霈
朝代：清

几椽茅屋自成村，鸦噪平林带夕曛。最是寒潮流不尽，声声偏向枕边闻。
舟行里下河
作者：许传霈
朝代：清

未曙梦频醒，村鸡闻断续。晓风拂帐清，零露霏帆足。寒不启篷窗，兀坐拥絮褥。臭声绕脚喧，人稠一灯绿。朝朝养疴方，波心射红旭。淮南多小菽，味美如香粳。舟子深知我，瓶瓮炊粥成。谢食日兼旬，饮此胜瑶琼。客路无药饵，得此亦怡情。蒹葭飞白鹭，汤汤流淮水。蓼岸有农家，诛茅成小市。田车挂帆席，无人自奔驶。长歌彼乐郊，渔唱晚烟里。
舟行里下河·其一
作者：许传霈
朝代：清

未曙梦频醒，村鸡闻断续。晓风拂帐清，零露霏帆足。寒不启篷窗，兀坐拥絮褥。臭声绕脚喧，人稠一灯绿。朝朝养疴方，波心射红旭。
舟行里下河·其三
作者：许传霈
朝代：清

蒹葭飞白鹭，汤汤流淮水。蓼岸有农家，诛茅成小市。田车挂帆席，无人自奔驶。长歌彼乐郊，渔唱晚烟里。
舟行里下河·其二
作者：许传霈
朝代：清

淮南多小菽，味美如香粳。舟子深知我，瓶瓮炊粥成。谢食日兼旬，饮此胜瑶琼。客路无药饵，得此亦怡情。
花朝饮师竹处
作者：许传霈
朝代：清

春雨困连朝，此心独惆怅。红霏隔院花，蘋泛圆池涨。嘤嘤好鸟声，晓窗闻纸帐。晴旭忽照檐，浓黛抹千嶂。雅怀启雅人，折柬饮春酿。春酿何醲郁，越醪浑不让。杯盏罗新奇，酌酒在无量。座开碧桃花，含羞笑相向。笑我醉不知，误挫酒国将。桃李芳恒蹊，春风坐和畅。况是花朝朝，花花竞相放。何待羯鼓催，诗催两无妨。东斋有琼枝，春来花无恙。君子结素心，涉趣左右望。
苏城寻伯兄不值
作者：许传霈
朝代：清

我闻此地好吹埙，把酒船头已待温。谁道北归鸿有序，偏逢南去雁销魂。万家烟火重城锁，千里相思雪浪奔。孤棹不堪连夜雨，更迷云树到阊门。
苔衣
作者：许传霈
朝代：清

青青色染认苔痕，衣上庭阶迹自存。花气未曾因热客，春风独不谢蓬门。争誇绣锦留新样，共说铺茵有宿根。添得浅纹随屐印，芰荷香制可齐论。
落发
作者：许传霈
朝代：清

首为一身尊，精萃尤在发。少壮所以黟，衰老成鬓雪。曷为方刚年，不尽种种脱。客从远方来，赠我长生诀。岂知多病躯，不得补心血。养我十年气，精神期蓬勃。虽落可不落，何庸计毫末。蔚哉松柏姿，森森励晚节。
落叶吟
作者：许传霈
朝代：清

既落可无生，既生可无落。曷为初生时，欣欣绕城郭。终至摇落秋，飘飘填沟壑。生时何向荣，落时何彫弱。空使有情人，对之心寂寞。明月一林空，云气千山薄。始知春风好，信道秋风恶。秋风使人愁，春风使人乐。嗟哉气运然，何自相乖错。荣极自欲枯，枯极自能作。于春有何恩，于秋有何虐。消长须待时，得失本难度。大哉造化功，循环无穷朔。
落花
作者：许传霈
朝代：清

一庭芳草堕残红，消尽春光满眼中。大半东皇妒艳色，莫教零落怨东风。
薛心农鹾尹盛暑过访偕张西章、钮小琴与叔兄放棹碧浪湖纳凉
作者：许传霈
朝代：清

苕溪南绕城一曲，注为碧湖众流蓄。许我重游两度春，爱泛此湖日不足。何幸客自西湖来，品题名胜此邦熟。杖履追随不自由，从游饱恣平生福。兴高放棹湖之心，纳凉时节刚三伏。酒尊开时湖面宽，十里镜平豁双目。层峦滴翠快当窗，远塔临流涌浮玉。南度薰风阵阵和，吹皱波纹净雾縠。酒阑得句兴更豪，卧影空中漾众绿。无何红日射西岩，金盖道场峰奇卓。巢云争出俟归云，崖上无心自相逐。相与眺望岘山头，世界清凉非我独。有亭翼然洼尊洼，呼吸湖光神往复。古来多少贤达才，饮者留名良不俗。妙墨雅推颜鲁公，爱山艳说苏玉局。不愁中热心镇瓜，恍入广寒尘去斛。高歌远答打鱼舟，唱破琉璃图一幅。
襄校东阳县试卷事竣柬梓材
作者：许传霈
朝代：清

东白巍峨毓秀奇，搜岩采干系吾思。方欣文字随缘结，适届珊瑚撒网期。首夏风光荣草木，残春烟景艳台池。筵烧椽烛纱窗静，梦醒藤床角枕移。问字非关扬子宅，瞻型恰傍向公祠。红莲朵朵廓开缓，白战家家铁不持。院锁无哗清雀角，笔排有阵落乌丝。惊人未得长城句，快我先闻幼妇词。乱似暮鸦当户噪，情同归燕隔帘窥。为分燕石心常苦，恐溷鱼珠手屡披。冰雪为怀量玉尺，文章佐酒酌琼卮。芭蕉绿荫粗能赋，泉石清音可与诗。思坂谁堪展骥足，解经绝少说羊皮。书多破体区淮别，句碍冘长去蔓滋。既获品题佳士许，更教得失寸心知。标来新义差明眼，思入匪夷亦解颐。十倍邻封才济济，兼旬分校日迟迟。鸡群不数尝千蹠，鹤立偏教失一夔。漫道晷檐争小试，还占台阁是初基。儒臣云集欣留葛，孝子风徽赖有斯。石叱洞天仙得路，金携昏夜我谁欺。幸资璞玉他山错，岂乏明珠沧海遗。沆瀣从知关夙契，苦辛敢自负初时。功名鹊起前程远，八华遗芳在得师。
西湖棹歌
作者：许传霈
朝代：清

春波淡漾雨如丝，放棹湖滨最好时。几处楼台明灭里，黄莺啼上绿杨枝。垂杨两岸舞枝慵，水涨桃花浪几重。却爱船如天上坐，一声风送凤林钟。钟声断续出招提，泼剌游鱼上草泥。赤脚老渔生计足，湖东棹过又湖西。绕城浑在水云乡，剪刀裁云费较量。旧水不知新水碧，晴云争似雨云忙。山青雨后片云无，月点湖心琼玉铺。潭印两三人影度，夜深惊起一双凫。花明鸟语绾行云，荡桨归来日未曛。转过苏堤人不见，停舟又到岳王坟。
西湖棹歌·其一
作者：许传霈
朝代：清

春波淡漾雨如丝，放棹湖滨最好时。几处楼台明灭里，黄莺啼上绿杨枝。
西湖棹歌·其三
作者：许传霈
朝代：清

钟声断续出招提，泼剌游鱼上草泥。赤脚老渔生计足，湖东棹过又湖西。
西湖棹歌·其二
作者：许传霈
朝代：清

垂杨两岸舞枝慵，水涨桃花浪几重。却爱船如天上坐，一声风送凤林钟。
西湖棹歌·其五
作者：许传霈
朝代：清

山青雨后片云无，月点湖心琼玉铺。潭印两三人影度，夜深惊起一双凫。
西湖棹歌·其六
作者：许传霈
朝代：清

花明鸟语绾行云，荡桨归来日未曛。转过苏堤人不见，停舟又到岳王坟。
西湖棹歌·其四
作者：许传霈
朝代：清

绕城浑在水云乡，剪刀裁云费较量。旧水不知新水碧，晴云争似雨云忙。
观姚江常胜军齐发
作者：许传霈
朝代：清

昨夜失东隅，所守在桑榆。况复江海防，往来历通衢。卓哉谢氏子，曹江咸弃繻。今日运糇食，明日出车徒。村近不捉船，含枚疾驰驱。同是梓里人，甘苦尝饴荼。昨闻红旗报，奏凯贺鉴湖。安得常胜去，东浙复须臾。一郡八县令，东望相招呼。呼兵寓于农，引领全我躯。
读三鱼堂文集
作者：许传霈
朝代：清

孔门道不二，传道有程朱。程朱别其派，门户遂分殊。从者病拘滞，攻者空诋诬。授受各有本，渊源莫可俱。有明尚虚寂，阴释而阳儒。大道不遽投，讲堂启三鱼。传经崇正学，吏治出诗书。孰谓心即理，善恶入迷途。孰谓静不动，渣滓玷太虚。主敬与穷理，不可离须臾。松阳留讲义，微言得持扶。洋洋象山语，非不味道腴。姚江及白沙，良知举一隅。无如浅浮子，泛滥失所居。辟之不遗力，后学赖步趋。博文约以礼，体认越粗疏。我读学术篇，此情列粲如。师承今未远，翘首望当湖。
谒高丈伯平
作者：许传霈
朝代：清

未许孤儿尽冥顽，天留父执启尘寰。读书岂为饥寒迫，讲学从知岁月閒。风雨廿年谈太末，烽烟千里怅家山。追随深愧鲰生晚，才见先生发已斑。
踏雪至城南归饮师竹处为消寒初集
作者：许传霈
朝代：清

严寒生虚空，孤坐苦清绝。良朋踏雪来，邀看南山雪。城南山势高，排空拄千笏。峰峰削玉成，此际峻且洁。遥塔萎其下，尘埃齐超拔。地宽眼倍明，云冻天犹阔。朗朗不辞行，风微吹觱栗。欲汲雪一瓯，烹茶疗枯渴。茅舍有人家，叩扉呼不出。有客沽旧醅，今夕乐举杯。高轩面园圃，菜绿分叶肥。汲汤佐新笋，釜沸响轻雷。瓶笙清如洗，炉小火初围。美人来席前，数点报红梅。酒肠欣得煖，仙骨翩不归。何以酬妙景，门外雪又飞。
转至蓬莱阁
作者：许传霈
朝代：清

此身已得到瀛洲，镜水稽山面面收。八百鉴湖归眼底，万家烟火起楼头。钟闻山寺天催暮，风吼庭松客报秋。壁上题诗苔迹扫，不愁归远独勾留。
过严濑大雪
作者：许传霈
朝代：清

二十九年前，老母到严濑。此日重来游，随行皆儿辈。儿长苕霅间，未审江流派。自入富春江，风景先睹快。昨宵息狂飙，吹雪如掌大。倏忽遍山头，重重压篷背。上天散飞琼，大河明玉带。某水某山林，母为道梗概。一角隐城楼，洼然处险隘。想见当日情，长与冰霜耐。欸乃舟橹遥，回首万山内。惟有南北峰，高插云之外。
过宣何岭
作者：许传霈
朝代：清

已入山林深复深，忽逢峻岭策千寻。探梅添得诗人料，履险犹馀游子心。老树摩空云滴翠，黄花缀壁石镕金。青春此去东阳近，一路清溪有好音。
过漂母祠
作者：许传霈
朝代：清

多情一饭见途穷，巾帼须眉驾沛公。多少乞人求不得，不知湮没几英雄。奇士常逢潦倒秋，汤汤淮水溯韩侯。时当失意受恩易，不必千金亦愿酬。
过漂母祠·其一
作者：许传霈
朝代：清

多情一饭见途穷，巾帼须眉驾沛公。多少乞人求不得，不知湮没几英雄。
过漂母祠·其二
作者：许传霈
朝代：清

奇士常逢潦倒秋，汤汤淮水溯韩侯。时当失意受恩易，不必千金亦愿酬。
进越河口入江南界矣，随书所见
作者：许传霈
朝代：清

计渡扬子江，哀鸿来满目。老弱或提携，终朝断复续。百里无炊烟，残垒争露宿。滩头罗拜迎，哀向我舟哭。舟人未成言，风送片帆速。仰天顿地呼，口乾呼不复。遥指南兰陵，血战降强虏。生聚悲十年，宫室尽禾黍。白骨何累累，隐约随篙橹。当春长荻芦，白日泣风雨。世无滴血儿，何时安抔土。郊原有人耕，茅屋数椽治。姑苏城不遥，渐有可人意。冠盖喧金阊，笙歌集廛肆。共欣物华鲜，已忘沧桑异。舟送遗孑归，衢读劝农示。大吏正招徕，流民何异地。
进越河口入江南界矣，随书所见·其一
作者：许传霈
朝代：清

计渡扬子江，哀鸿来满目。老弱或提携，终朝断复续。百里无炊烟，残垒争露宿。滩头罗拜迎，哀向我舟哭。舟人未成言，风送片帆速。仰天顿地呼，口乾呼不复。
进越河口入江南界矣，随书所见·其三
作者：许传霈
朝代：清

郊原有人耕，茅屋数椽治。姑苏城不遥，渐有可人意。冠盖喧金阊，笙歌集廛肆。共欣物华鲜，已忘沧桑异。舟送遗孑归，衢读劝农示。大吏正招徕，流民何异地。
进越河口入江南界矣，随书所见·其二
作者：许传霈
朝代：清

遥指南兰陵，血战降强虏。生聚悲十年，宫室尽禾黍。白骨何累累，隐约随篙橹。当春长荻芦，白日泣风雨。世无滴血儿，何时安抔土。
述梦
作者：许传霈
朝代：清

独宿苦夜凉，有思苦夜长。转辗不成寐，秋声满我房。我父怜孤儿，入梦来相望。梦魂侍父旁，形影推渺茫。父念儿心伤，儿喜父颜康。相对一无言，恋恋若难忘。那知警觉后，依然在枕床。起床寻我父，我父寂无睹。父书陈东壁，父幕空廊庑。风吹破纸窗，灯灭暗庭柱。嗟乎父何来，嗟乎父何去。
送胡馨甫北上用原韵
作者：许传霈
朝代：清

关山直北到幽燕，此地挂帆一路秋。雨露应深天子诏，干戈正值故人求。雄心千古知君壮，书剑双抛亦我羞。约计小春归棹日，孤山梅放梦罗浮。
送芝生归山阴
作者：许传霈
朝代：清

聚散会有时，离合本难必。所苦送行人，才逢又惜别。我与俞子交，交新不数月。作诗道性真，对酒乐坦率。金华富山林，合住神仙窟。豪兴遏青云，高谈霏玉屑。君本慧业人，浮华已屏绝。痛痒重民生，读书兼读律。霖雨出世心，舟楫致君术。兀坐风月宵，此念时蕴结。同有倚闾亲，白云怅辽阔。萱草树忘忧，难得是爱日。有鹿鸣高秋，烈士志未灭。十年书剑成，誓不甘蠖屈。荷塘系归帆，山径驰车辖。祖饯起骊歌，声情俱寥豁。君爱我最深，临岐语不出。大地隔形骸，天机连活泼。行我心所安，春华期秋实。浩哉至理言，小儒闻咋舌。把晤明圣湖，酒熟莼羹滑。后日慰相思，此愿如饥渴。
送龚甫之泰州入赘
作者：许传霈
朝代：清

底是雍雍旭雁鸣，好逑喜听故人赓。六年风景怀鸳梦，千里烟花达凤城。麝墨蛮笺诗作饯，莺啼燕语鸟争迎。来朝车牵间关道，春雨江南最有情。银鞍卸罢凤吹箫，料得帷房桃李夭。纨扇新裁红袖巧，琼花初上翠鬟娇。移将西子三分色，煖到玉人廿四桥。却好嫦娥京兆裔，浅深眉样替郎描。
送龚甫之泰州入赘·其一
作者：许传霈
朝代：清

底是雍雍旭雁鸣，好逑喜听故人赓。六年风景怀鸳梦，千里烟花达凤城。麝墨蛮笺诗作饯，莺啼燕语鸟争迎。来朝车牵间关道，春雨江南最有情。
送龚甫之泰州入赘·其二
作者：许传霈
朝代：清

银鞍卸罢凤吹箫，料得帷房桃李夭。纨扇新裁红袖巧，琼花初上翠鬟娇。移将西子三分色，煖到玉人廿四桥。却好嫦娥京兆裔，浅深眉样替郎描。
途中偶成用前韵
作者：许传霈
朝代：清

残冬又得买舟回，晓驾肩舆拨雾开。山背雪馀犹我送，林端云起望人来。寒鸡三唱清茅屋，春水微生响曲隈。赢得征途无限趣，一壶新酿一盆梅。不道新春同我回，千门爆竹听如雷。摇摇旅思眠难稳，隐隐城头钥未开。月落半江帆影澹，潮平五夜角声催。推窗迟见东方白，安得戈挥海日来。
途中偶成用前韵·其一
作者：许传霈
朝代：清

残冬又得买舟回，晓驾肩舆拨雾开。山背雪馀犹我送，林端云起望人来。寒鸡三唱清茅屋，春水微生响曲隈。赢得征途无限趣，一壶新酿一盆梅。
途中偶成用前韵·其二
作者：许传霈
朝代：清

不道新春同我回，千门爆竹听如雷。摇摇旅思眠难稳，隐隐城头钥未开。月落半江帆影澹，潮平五夜角声催。推窗迟见东方白，安得戈挥海日来。
通州任家港车行
作者：许传霈
朝代：清

奄奄海上七辰周，病到通州竟卧游。明日坐车知早起，忠孝已可数更筹。杨柳扶疏夹道舒，舟人扶我上轻车。流民入画无长物，一个残人一束书。
通州任家港车行·其一
作者：许传霈
朝代：清

奄奄海上七辰周，病到通州竟卧游。明日坐车知早起，忠孝已可数更筹。
通州任家港车行·其二
作者：许传霈
朝代：清

杨柳扶疏夹道舒，舟人扶我上轻车。流民入画无长物，一个残人一束书。
遗书
作者：许传霈
朝代：清

孤子身边籍，先人地下心。不闻前夜教，流泪满衣襟。
重九偕张棣笙施衡甫两学博叔兄子承登道场山至万象塔，北望太湖放歌纪事
作者：许传霈
朝代：清

我生少小客菰城，日对城南山之塔。塔矗山顶不知名，但喜山塔天作合。续来此邦已壮年，城郭人民历变迁。不寻名胜徒惆怅，碌碌车马走烽烟。何幸今岁又三到，山灵号咷转为笑。九月九日天气清，漫集壶觞邀同调。初入平陂蚁珠穿，旋跻危磴猾巢悬。股栗神眩难休息，攀扶直欲穷崖巅。忽起天风何浩浩，此身已在千岩表。昂瞻天外阊阖开，俯瞰群山培塿小。方见斯塔位置间，卓立苍茫我欢颜。本有康庄达人境，绝无尘俗绾仙寰。平时所见乃山背，欲登不登三十载。端由恒蹊迷浅人，井观万物等盆戴。崎岖阅尽履坦途，浮障销除證真吾。到此如酬饥渴愿，装严非独宝浮屠。浮屠北望渺无极，滚滚洪涛天一色。吴越具区八百里，塔势空横影卧黑。山川呼吸灵气通，方丈蓬壶在眼中。况复奇峰罗七二，奔赴俨出偏师攻。塔兮会心寂铃语，尽大乾坤理如许。登临此地揽其全，学海学山齐得所。山前落日不可留，一啸长空木落秋。青林红树相应答，读书当有何楷俦。噫吁嘻，未到山头不见湖，日对此山何为乎。我今疑晢归去发长歌，欲问看山不足苏东坡。
重九偕衡甫少帆三游云巢
作者：许传霈
朝代：清

满郭霜林唤野舲，芦花深处偶然停。无边木叶随时落，不断山光为我青。佳节何妨人淡菊，仙寰长许鸟听经。遨游三度忘知止，愿老前溪止止亭。
重九夜饮梓材处用洛翘韵
作者：许传霈
朝代：清

当秋作客独劳劳，山川靳不乐我曹。壮观八月十八潮，曲江涉足欺狂飙。九月九日约登高，山城又值雨潇潇。兀坐斋前空寂寥，小窗容膝安书巢。人烟缭绕起衡茅，白云相接远山腰。主人为我集宾僚，晚菘早韭充厨庖。清酒百壶倒醇醪，重来吴宁兴更豪。插菊采萸快此朝，老少颁白并垂髫。况复高会尽良宵，笙箫夜半薄云霄。鼓吹酒肠斗石浇，不须两廊椽烛烧。灯明一点焚兰膏，醉后欣然口成谣。不假锤炼与推敲，笑彼刘郎不题糕。拘牵字句徒纷淆，程老词源何滔滔。先成珠玉惊挥毫，佐者健将姓属姚。独整旗鼓酣曲糟，右手持杯左持螯，拇战千百不曲挠。我不如人不复聊，愧如燕石溷琼瑶。愿收诗筒和酒瓢，相从三笠与六桥。吟就此篇解客嘲，不殊芥舟覆堂坳。
重过昆山
作者：许传霈
朝代：清

曾记当年载酒过，好山迎我似青螺。今朝未许劳人见，秋雨潇潇听棹歌。
重阳
作者：许传霈
朝代：清

西风吹日暮，天气又重阳。旅馆心难白，疏篱菊已黄。病无医俗手，诗可涤愁肠。欲遍茱萸插，凄然江海长。
钝斋主人赋诗见赠并弁言白云洞读书图作长句谢之
作者：许传霈
朝代：清

西河太守称汉室，贤知继踵问民疾。公家兄弟特过之，竞蜚英声腾茂实。仲氏视学使豫章，玉策持衡道大光。群季宰治江南北，循吏儒林遥相当。公也一麾来出守，立德功言务不朽。初治括苍续金华，清白堂前讴歌久。农桑自古勒成书，白苏于今式楷模。经济匡时成卓识，文章致用乃真儒。况夫早岁训髦士，秉铎胶庠率践履。教养人材天下奇，诚意正心学如此。鲰生新从东浙来，遗爱甘棠勿剪裁。传说近年作吏隐，部民去思每低徊。不图谒见苕溪上，风雪为介神为王。阳春成集本词宗，大树论功徵宽量。愧我生无太白才，何幸身登韩子阶。常获纵谈陪文宴，非慕高致快含杯。既荷题图辱奖评，复承赠句谬相与。渊渊沧海矜尺波，浩浩雷门特步鼓。当风披诵不自安，昭垂法戒理或然。会须佩韦慎不害，相见端州使君贤。
长至后一日奉东邑节孝姓氏总牌入祠，赋诗落成
作者：许传霈
朝代：清

两仪分乾坤，阴阳至理存。生而为夫妇，肇始重人伦。常变不逾节，死生安足论。所以性天在，海陬协平均。为妇全其节，为女孝于亲。捐躯临患难，就义得归真。我长苕霅间，趋庭时有闻。阐幽扬毅魄，发显表贞魂。烽火十数载，姓氏忽焉泯。太岁在癸酉，招我有白云。片片起古洞，道义为之根。善哉顺地道，雅与德为邻。惜历红羊劫，名半萎灰尘。父母斯土者，臭味幸同群。遗轶承残简，耆老徵献文。隋宋迄今日，千百会纷纭。曰贞烈节孝，大书列四门。仅以贤寿著，未敢与明禋。我作姓氏考，体例藉披陈。次年一阳至，享祀升苾芬。刲羊中堂屋，神兮降悽焄。父老乐皞皞，妇孺话欣欣。仪成礼未毕，有客情致殷。叹自兵乱后，大义多沈湮。夫妇之道苦，阴霾阳不振。或以中道绝，或以末路分。志气浸浇薄，非皆由贱贫。廉耻丧习惯，非皆忘旧恩。怛然闻斯语，使我额蹙频。秉彝好懿德，善良今其熏。敬为叙此意，敢告未亡人。
陈艺林世交持其尊甫补松世丈溪山无尽图索题，题卷中有先人七古诗，伏读数过，凄然有作
作者：许传霈
朝代：清

幼读高堂题图诗，诗中尽含无尽词。我今披图瞻公像，图外殊系无尽思。时阅四五十年久，劫历水火刀兵后。城郭人民尽变迁，溪山犹得包诸有。天生福地付福人，画本印證风味真。山灵到处神呵护，不随俗氛委灰尘。况复宗子孝行笃，宝泽胜比宝金玉。护此图卷舟车偕，患难捧作蓼莪读。十载流离海上归，适我菰城三度来。相逢歧路增叹息，望云不见颜不开。片片飞入溪山里，欲断复连情难已。断时惆怅隔人间，连则风尘绾故里。我后君生三十年，旧雨新雨感从前。索题诗句辞未可，题不敢题思渺然。相思何在渺难语，恍惚重桂堂前处。父执父书两莫分，如闻所言吾语汝。吁嗟乎，一卷中见雷陈交，画兮诗兮神不遥。固知思泪同无尽，苕霅溪清弁山高。
陈雪杭邮寄白云洞读书图题作，诗以复之
作者：许传霈
朝代：清

怕听他乡金缕歌，新词题到怅如何。东风有脚留诗住，飞瀑无心送鲤过。石洞句多惭务观，水亭图寄话东坡。明朝欲放云归去，长与严江月影磨。
除夕大雪步归
作者：许传霈
朝代：清

今夕是除夕，归家作荐席。天寒鸟不飞，木落草亭辟。连夜雪弥漫，千山铺琼液。出门路茫茫，何处辨郊陌。津涯一望平，樵径数条窄。狐兔乍留踪，寻踪步竭蹶。隐约见吾家，茅屋三间白。老母已依闾，念儿苦行役。今夜好归来，羹汤费筹划。忽忆前年时，高堂满宾客。兄弟列坐旁，儿童嬉阶石。父曰尔饮酒，一年今宵易。团栾竟夕欢，杯盘恕狼藉。不谓同此辰，人天叹暌隔。长跪启遗书，屋梁尘灰积。窗破北风严，户外无行屐。吾父似见儿，烛泪流盈尺。谓儿形影单，画像顾恍惚。欲言不能言，低头思畴昔。谁家爆竹声，到耳响千百。
雨中舟行
作者：许传霈
朝代：清

几扇柴扉临水开，稻田湾里橹声来。波纹细皱江如练，雨不催诗诗自催。天空岸远认模糊，江树濛濛山有无。一幅丹青浓水墨，教人重绘辋川图。
雨中舟行·其一
作者：许传霈
朝代：清

几扇柴扉临水开，稻田湾里橹声来。波纹细皱江如练，雨不催诗诗自催。
雨中舟行·其二
作者：许传霈
朝代：清

天空岸远认模糊，江树濛濛山有无。一幅丹青浓水墨，教人重绘辋川图。
雨抵东城
作者：许传霈
朝代：清

茅檐深处宿征车，侵晓催行画不如。云气才封三里郭，雨丝已湿半肩书。花飞野寺沟流出，舟坐春江天上居。多少旅人来唤渡，年年作客敢愁予。
雪后偕芝生登吴宁台探梅
作者：许传霈
朝代：清

布被冷彻骨，寒威入窗隙。晓起推纸窗，积雪当檐额。望远登高台，朔风人面刺。台高雪亦高，携屐破琼璧。画图粉本宽，荒城玉带窄。西南逼诸峰，峰峰立奇特。天半铺冻云，云雪共颜色。想见飞瀑泉，洞口寒不掷。有梅植台北，临风发微香。寻芳迷仄径，踯躅傍池塘。池小凝薄冰，玲珑水一方。一拳起白鹭，惊散双鸳鸯。同侪畏清冷，入室薄衣裳。几砚炙犹冻，盆梅疏欲僵。终日苦袖手，远道思不忘。相持一樽酒，与对明月床。
雪后偕芝生登吴宁台探梅·其一
作者：许传霈
朝代：清

布被冷彻骨，寒威入窗隙。晓起推纸窗，积雪当檐额。望远登高台，朔风人面刺。台高雪亦高，携屐破琼璧。画图粉本宽，荒城玉带窄。西南逼诸峰，峰峰立奇特。天半铺冻云，云雪共颜色。想见飞瀑泉，洞口寒不掷。
雪后偕芝生登吴宁台探梅·其二
作者：许传霈
朝代：清

有梅植台北，临风发微香。寻芳迷仄径，踯躅傍池塘。池小凝薄冰，玲珑水一方。一拳起白鹭，惊散双鸳鸯。同侪畏清冷，入室薄衣裳。几砚炙犹冻，盆梅疏欲僵。终日苦袖手，远道思不忘。相持一樽酒，与对明月床。
雪后次韵答棣笙
作者：许传霈
朝代：清

融雪朝朝讶雨晴，看山著屐快閒行。登高偶效邯郸步，掷句重逢金石声。愧我散材深谷老，多君雅望顺鸿轻。袖中诗本新携去，琼玉盈庭月又横。
雪杭杀鸡酌酒招书屏幅，因事不果，以诗志之
作者：许传霈
朝代：清

不爱家鸡爱野鹜，王子当年诽痴腹。为爱野鹜杀家鸡，陈子今朝见太奇。我生少壮忘执笔，谴呵时闻趋庭日。稍知执笔喜大书，钩银画铁力不如。学力未深见未广，涂成墨猪空有象。象作秋蛇春蚓形，或文浅陋语不经。何期索者集沓至，岂以此行为高致。无乃嗜好俗浮沈，非因换鹅写来禽。可怜刻楮年年苦，学书未就苦如许。呵冻寒天冷不知，挥毫夏暑汗下滋。陈子本亦善点画，闻我斯言齐蹙额。焚弃笔砚涉不情，奔走投好实自烹。解人鲜不能解事，酒肴今非为君饵。得意濡首倍足豪，又非以书卜老饕。二载心交见如此，实与此情类相似。不然退笔成冢亦何为，前贤多少快临池，虞褚颜欧偶见之。
雪霁偕邬梅仙登奎光阁柬棣笙
作者：许传霈
朝代：清

乾坤妙炉橐，霏雪满林壑。城居人欲僵，冻蟹行郭索。十日忽快晴，忙煞登临屩。远眺集同心，拾级奎光阁。奎光与雪光，初望色交错。久倚危栏肱，□住转蓬脚。窗罗列乱峰，峰峰成玉削。对我峙道场，塔势出若跃。高手尽白描，文章卓南郭。北临苍卞苍，遥接气宏绰。青眼纵不逢，白首俨相约。朔风刺面来，语语答檐铎。山灵前致词，色相归无著。惜不携素琴，松风和穆若。同游知音者，襟期共澹泊。太古本无弦，耻作閒寄托。呵毫质主人，官冷未寂寞。烹茶雪一瓯，棋声当窗落。
霜螯用欧阳子咏车螯诗韵
作者：许传霈
朝代：清

西风乍起香稻熟，临流蟹簖好生涯。霜凝连朝双螯足，佐酒立办付咄嗟。草泥郭索占鸿爪，筐筥剖擘比寒瓜。厥物表里澄黑白，经秋豪甲饱精华。凛凛寒威真味入，霏霏玉屑琼浆加。姜桂有时除辣性，和调饪谱理无差。妒杀枫江老渔户，烹鲜炉火饫家家。匕箸搔爬夺专席，肌肤细腻胜瓠巴。我闻江淮产佳种，欧阳螯食别名车。依然清脆适口腹，未必肃杀厉齿牙。天生公子秉秋气，拳丁披甲食鱼虾。如仗大钺戮鳞介，俨拥神剑捐莫邪。乌啼月落队行出，潮迎江头风景誇。不困篱菊影形瘦，绝胜岭梅冻欲花。纵有八跪清斫雪，谁作波势起吧呀。盾甲自卫终须解，荻芦夜战静不哗。右手持来发豪兴，当年吏部举止遐。会友高歌醉夜半，冷图茅屋聚团沙。
顾渚采茶歌
作者：许传霈
朝代：清

阿侬生小住田家，不惯采花惯采茶。犹喜名山邻顾渚，归来半里路嫌赊。同侪约出古鄣城，趁此春和雨乍晴。过尽山头全不管，茶歌一路听分明。胜他齿白色鲜妍，却值良辰谷雨前。生怕清香输越宿，忙行馀不一溪烟。当年人说石蒲斋，一卷茶笺风味佳。新斗旗枪誇境内，白岩罗嶰早安排。
顾渚采茶歌·其一
作者：许传霈
朝代：清

阿侬生小住田家，不惯采花惯采茶。犹喜名山邻顾渚，归来半里路嫌赊。
顾渚采茶歌·其三
作者：许传霈
朝代：清

胜他齿白色鲜妍，却值良辰谷雨前。生怕清香输越宿，忙行馀不一溪烟。
顾渚采茶歌·其二
作者：许传霈
朝代：清

同侪约出古鄣城，趁此春和雨乍晴。过尽山头全不管，茶歌一路听分明。
顾渚采茶歌·其四
作者：许传霈
朝代：清

当年人说石蒲斋，一卷茶笺风味佳。新斗旗枪誇境内，白岩罗嶰早安排。
题俞五如有酒学仙图为姚师竹广文作
作者：许传霈
朝代：清

人生不过数十年，倏忽韶华指一弹。富贵贫贱于其际，复晞朝露过云烟。俞子胸中思烂熟，隐居吴兴山水间。吴兴山水独清远，佐以壶觞尽合欢。幕庐天地势寥廓，黄垆何妨醉倒眠。红尘扰扰愁独醒，常恨不封到酒泉。古来奇士奇面目，靳以形骸许瓦全。手拄一杖跛一足，图画神仙妙并传。开元道士李元中，四十年居终南山。魂返七日失其魄，得饿殍尸附无端。岂是君身有仙骨，果然谷辟得霞餐。君谓修真太艰苦，举杯一笑乐陶然。笑我本来非真相，形随影兮坠区寰。梦化栩栩来春蝶，壳脱蠕蠕出秋蝉。推之飞潜与动植，莫非大造理盘旋。安能长拼此血气，饮酒食肉费万钱。顿耗精力腐草木，渐使荼毒穿肠肝。身不我有心有我，何以策乎心所安。为臣当忠子当孝，人世自具不解缘。一朝完身归太古，斯情赖有酒杯宽。壶公岁月壶中久，合与徜徉卅六天。遥望宫阙森瑶岛，俯瞰世界几大千。是时群仙皆厕侧，桐君橘叟讷不言。守此智珠勿复失，便是壶天九转丹。奚待琐细谈元妙，爱护宝鼎和元田。我闻此言亦颔首，酌以大斗开欢颜。有酒学仙无酒佛，此情此理何拘牵。酩酊终日乐吾乐，固非学佛亦学仙。
题孟嘉落帽图
作者：许传霈
朝代：清

彼何人哉图之右，缓带轻装昂其首。首著乌纱不可寻，飘空风捲空诸有。传说晋代孟参军，龙山游眺际重九。登高作赋大夫能，脱略公卿恕僚友。山高不道秋飙高，蓦地吹来尘扑斗。发稀自笑不胜簪，帽落峰头蓬飘帚。卒临若不集欢嗔，科头兀立独良久。须知此老腹有诗，未惯侯门供奔走。濡首何妨墨沈毫，洒巾任尔愁浇酒。层峦环列猿鹤窥，万木声清鼍龙吼。放眼青山红树间，固无纤俗掣其肘。薄宦危机何地无，褫冠弹冠数某某。天以落帽全我真，画图千百十年后。偶将豪气说登临，桓大司马其知否。
题山阴沈少牧绉绿山房印笺为黼臣作
作者：许传霈
朝代：清

女娲鍊石夺天工，散作丹砂落纸红。刻画本来臣独擅，壮夫何必陋雕虫。元龟负篆导山川，禹庙同瞻东浙仙。赖有一编传古意，不须青玉说当年。
题山阴沈少牧绉绿山房印笺为黼臣作·其一
作者：许传霈
朝代：清

女娲鍊石夺天工，散作丹砂落纸红。刻画本来臣独擅，壮夫何必陋雕虫。
题山阴沈少牧绉绿山房印笺为黼臣作·其二
作者：许传霈
朝代：清

元龟负篆导山川，禹庙同瞻东浙仙。赖有一编传古意，不须青玉说当年。
题师竹游雁宕诗卷即用其宿净名寺诗韵
作者：许传霈
朝代：清

閒来选胜并探幽，想见诗才造凤楼。随手一编兵火历，回头十载爪泥留。鞍归马岭登临慨，岘化龙湫风雨愁。闻道天台通一路，阮刘何日许重游。
题秦虎侯所绘梅花风雪图卷为杨春浦作
作者：许传霈
朝代：清

雪花历乱扑衣裾，梅花错落逐舟车。花花姑为逞奇诡，惆怅诗人长道途。秦子当年发雅兴，斗酒十千踏雪沽。醉歌高楼拂素纸，诗画赠行行不孤。海风捲起波涛立，日暮征帆远莫呼。徘徊歧路归不得，君去越兮我留吴。况复红羊逢大劫，太息干戈无地无。东南半壁擎天柱，甬江申江燕幕居。所赖此心共千里，不愁饥渴害真吾。男儿破浪长风志，所恃忠信涉江湖。何以昊天独不吊，不使贤豪老其驱。后先齐赴玉楼召，空馀翰墨式楷模。我钦友谊重金石，契结人间道不殊。既为题卷颜风雪，敢为缀句长欷歔。多少交情惭管鲍，盍不回头认斯图。
题胡馨甫西泠饯别图
作者：许传霈
朝代：清

我生壮志常卓荦，不好诣人相徵逐。读书不拘章句间，策时端望激清浊。君生亦独有奇气，峥嵘不负此头角。出山霖雨在山泉，夙昔襟怀思烂熟。无何烽火起天涯，满地干戈嗟逐鹿。请缨弱冠推终军，破浪长风快宗悫。丈夫效命在疆场，烈士许身冒矢簇。擒贼尤当擒贼王，匹马短褐出帷幄。鼓不失声血殷轮，伤臂未可伐斤斲。大吏以此重君才，入告天子授君禄。归脱征衣二十年，还我书生真面目。春风渡口浣战袍，秋雨床头鸣剑椟。四海虽曰歌荡平，雄飞不能效雌伏。寻诗前度识刘郎，知我今朝有鲍叔。功名自得绍家声，强仕岂肯甘栈粟。会当癸酉夏秋交，剑佩琴囊装重束。故旧无计留远行，饯别西湖话心曲。飞絮已尽柳浪青，新醅正熟酒杯绿。喟然谓此非偶然，质之画师图尺幅。画图难画离别情，黯然魂消不自觉。是时我独客吴宁，八华双岘看不足。白云洞口白云深，拟结茅庐鸣鸣瀑。既为披图题篆额，复缀斯言远道祝。祝君早日赋归来，异地同心重把握。还当拓地明圣湖，践约六桥与三竺。
题艺林少年松下听泉小影
作者：许传霈
朝代：清

韶华容易水东流，赖有回澜枕石头。同是溪山无尽意，苍苍松荫好贻谋。图画于今卅六年，菰城重话隔桑田。留题诸老风流在，一度披吟一惘然。
题艺林少年松下听泉小影·其一
作者：许传霈
朝代：清

韶华容易水东流，赖有回澜枕石头。同是溪山无尽意，苍苍松荫好贻谋。
题艺林少年松下听泉小影·其二
作者：许传霈
朝代：清

图画于今卅六年，菰城重话隔桑田。留题诸老风流在，一度披吟一惘然。
题袁柘林小影用其兄香溪韵
作者：许传霈
朝代：清

潇洒画中人，风怀回出尘。山林聊写韵，泉石迭为宾。廿载光阴迅，三生面目真。披图一想像，应是卧云身。
题许云江梅花仕女帐额
作者：许传霈
朝代：清

何来疏影最怜侬，曾记罗浮梦里逢。惆怅今宵林下月，美人隔得不惺忪。银缸背处玉钗斜，多事当年解语花。赢得溪山归枕席，何须仙眷艳林家。纸帐玲珑画却如，几生修得到华胥。诗成准待卿卿唤，酒熟茶香午梦初。
题许云江梅花仕女帐额·其一
作者：许传霈
朝代：清

何来疏影最怜侬，曾记罗浮梦里逢。惆怅今宵林下月，美人隔得不惺忪。
题许云江梅花仕女帐额·其三
作者：许传霈
朝代：清

纸帐玲珑画却如，几生修得到华胥。诗成准待卿卿唤，酒熟茶香午梦初。
题许云江梅花仕女帐额·其二
作者：许传霈
朝代：清

银缸背处玉钗斜，多事当年解语花。赢得溪山归枕席，何须仙眷艳林家。
题贾小谷独立图
作者：许传霈
朝代：清

瞻彼华顶石，巍巍高无极。抚此涧底松，郁郁挺千尺。卓哉贾氏子，胸次常超特。不辞近市居，清浊齐荡涤。人为此身病，身病良足惜。不知有此心，心心印无迹。绘成独立图，古道见颜色。天地情所钟，万物尽充积。辣手许转环，砥足柱家国。登高快一呼，众响闻历历。漫道群居卑，独乃群之的。悬高隐市朝，道大无反侧。长坂思骏蹄，云路奋健翮。君子识其真，无入不自得。盍观南山竹，不揉自能直。
题钟馗图
作者：许传霈
朝代：清

芙蓉缥缈擎天峙，终南山中我故里。于鬼为伯仙为友，传作人间伏魔使。天宝遗事说当年，臣志无他魂梦里。生不及第死不磨，烈士壮心难已已。我今启图肃威仪，腰间宝剑横秋水。目光电闪须县戟，虎掌之手编贝齿。正当五月五日时，仿佛精神烟云起。阴风飒飒闻鬼语，白日凄凄暮山紫。驱鬼缚鬼鬼无声，鬼无声兮鬼应死。是时群鬼惊股栗，烹鬼作食为公祀。菖蒲叶绿艾叶肥，雄黄醉酒城乡市。钟进士，钟进士，人生不得衣冠图麟阁，何妨破帽青衫面目本来画尺纸。
题陈思召醉读东篱小影
作者：许传霈
朝代：清

读书嗜酒话渊明，彭泽归来倍有情。绝妙山光与松菊，谁从画里證三生。此君醉后好风裁，背指黄华蓠外开。还读我书寻我乐，何须送酒白衣来。
题陈思召醉读东篱小影·其一
作者：许传霈
朝代：清

读书嗜酒话渊明，彭泽归来倍有情。绝妙山光与松菊，谁从画里證三生。
题陈思召醉读东篱小影·其二
作者：许传霈
朝代：清

此君醉后好风裁，背指黄华蓠外开。还读我书寻我乐，何须送酒白衣来。
题馨甫亲舍望云图册
作者：许传霈
朝代：清

我生少小悲失怙，十五年来未抔土。壮来又叹轻别离，六十老母难得聚。举头浩浩白云天，无尽行云有尽年。归云不比去云速，别亲那得省亲难。钱塘老友胡馨甫，废诵蓼莪痛肺腑。孝思发为古文章，画图咀出旧甘苦。自说从军燕赵间，东南半壁惊烽烟。骨肉分飞家书绝，关河迢递金鼓喧。途穷日暮辄回首，怅望家山何处有。一日思亲十二时，归梦不归难消受。惟有云影来朝朝，送入天涯路不遥。隐约亲舍出其下，见云如见双亲招。招之不至心凄怆，把酒问天何独妨。悔身不如雁与鸿，秋来犹得飞南向。我闻此言发长叹，多少游子摧心肝。生不能养死不葬，一般滋味总辛酸。嗟嗟人生穷通得失皆天成，何必纷纭车马去门庭。纵然负米逮养出百年，藜藿当年无限情。况乎菽水莫承常常尔，迟暮光阴疾奔驶。转瞬已不见高堂，永诀暂离伤奚似。披斯图，泪如珠，愿为天下人子大声而疾呼。与其风尘奔走富且贵，不若贫贱困苦长家居，云兮云兮知我乎。
风行高宝湖
作者：许传霈
朝代：清

白日浑风雨，扁舟发海门。水流双橹挺，人静一帆喧。飞鸟舒长翮，炊烟乱远村。波心惊落影，夜色又黄昏。
饮城南会馆即事口占
作者：许传霈
朝代：清

亭对洼尊醉一尊，隔湖山色绿侵门。閒来莫作寻常饮，桑梓与斯大道存。盂兰盆散露华秋，魂梦归来不可求。何幸生离忘死别，满江芦荻护扁舟。城北窑湾多墓田，凄风馁鬼哭年年。最愁野外人踪少，荒冢昏黄狐兔穿。旅衬如何策万全，墙卑室浅过凄然。愿今拓地添梁屋，风雨无愁破一椽。
饮城南会馆即事口占·其一
作者：许传霈
朝代：清

亭对洼尊醉一尊，隔湖山色绿侵门。閒来莫作寻常饮，桑梓与斯大道存。
饮城南会馆即事口占·其三
作者：许传霈
朝代：清

城北窑湾多墓田，凄风馁鬼哭年年。最愁野外人踪少，荒冢昏黄狐兔穿。
饮城南会馆即事口占·其二
作者：许传霈
朝代：清

盂兰盆散露华秋，魂梦归来不可求。何幸生离忘死别，满江芦荻护扁舟。
饮城南会馆即事口占·其四
作者：许传霈
朝代：清

旅衬如何策万全，墙卑室浅过凄然。愿今拓地添梁屋，风雨无愁破一椽。
饮建昌山亭寻先题亦潇洒楼遗址，敬次原韵
作者：许传霈
朝代：清

山色盘苍郁，奔赴严子江。建昌勒其下，江涛气势降。独宏保障功，合住神仙宅。烟雨护林峦，蛟龙潜波泽。我来九秋节，萧瑟物尽搜。狂飙面疾割，小月斧初修。酌酒暮山头，山行何朗朗。吟啸当危栏，万山音环向。作赋悲王粲，落帽笑孟嘉。零落有时至，所惜在朝华。遗址寻岩阿，真情起林表。犹是好江山，那不乐鱼鸟。望云亲不见，卅载系我思。思之不可得，恐为猿鹤嗤。舟帆江水流，云雾峰头逐。时乎不再来，宝剑长鸣椟。会出造楼手，潇洒见旧胸。先贤与先泽，我自得所从。好句留性天，慎勿戕柳杞。把盏竹翠间，敲棋松阴里。
饮湖郡庠即旧时重桂堂也即席赠汪教授
作者：许传霈
朝代：清

韶华廿载逝如斯，杯酒兴怀今昔时。堂取君家丛桂义，编留先集校官诗。依然文字朋僚饮，难得丹铅几席随。开到白莲人未倦，当年茂叔不吾欺。
馆杭城凤凰山麓，每夜潮声澈耳，因颜曰梦潮
作者：许传霈
朝代：清

西湖之水清且平，西湖之山瘦且灵。凤凰山麓背其执，日绕滔滔滚滚之潮声。潮声起自海门东，龛赭憋亹齐争迎。龙吟鼍吼势浩荡，铁马强弩气奔腾。道我江塘筑茅舍，夜夜鸣潮倾耳听。风声雨声满堂室，鏦鏦铮铮集甲兵。恍若风樯曲盘快泛宅，不须宫阙楼台住水晶。又若波流直灌一方枕，不须洗耳傲其清。天籁自存天地间，呼吸万物走雷霆。何必筝琶扰俗调，纤细学作秋虫鸣。嗟哉祖逖闻鸡且起舞，成连到海自移情。我既不得乘风长破浪，三千里外击鲲鹏。何能年年悠忽常寂寞，使如深宵寒幄之短檠。祗恐冥顽时睡足，赖有潮声惊梦醒。呜呼，赖有潮声惊梦醒。
香亭招饮竹屋
作者：许传霈
朝代：清

道人不见写秋荷，剩有溪流环素波。三到禅关容醉客，一番清梦笑春婆。桃栽小榭红妆瘦，竹压平檐绿荫多。绝妙暮山登啸处，馀音缭绕答樵歌。
香亭招饮竹屋在法界寺用关王二君题寺图诗均
作者：许传霈
朝代：清

钟报城西寺，时来一叩门。竹疏云压屋，花少菜锄园。饶有林泉趣，仍无车马喧。画图今不见，题句溯词源。主人真不俗，当户小筵开。樽满斟新酿，阶平埽旧苔。诗僧留古塔，循吏望高台。雅集无今古，伊谁济世才。
香亭招饮竹屋在法界寺用关王二君题寺图诗均·其一
作者：许传霈
朝代：清

钟报城西寺，时来一叩门。竹疏云压屋，花少菜锄园。饶有林泉趣，仍无车马喧。画图今不见，题句溯词源。
香亭招饮竹屋在法界寺用关王二君题寺图诗均·其二
作者：许传霈
朝代：清

主人真不俗，当户小筵开。樽满斟新酿，阶平埽旧苔。诗僧留古塔，循吏望高台。雅集无今古，伊谁济世才。
高丈赠砚
作者：许传霈
朝代：清

东林有孤雏，落日啼清啭。道旁少行人，归鸟齐飞倦。我来淮水清，相依灵光殿。秋露深蒹葭，无以飘零念。田园辟荒芜，野草愁行蔓。碧溪疏春流，和风动纨扇。群卉已歇芳，柚橘实庭院。老枝非不辉，弱小偏眷恋。朝朝饫德音，饥渴平生愿。内直与外方，相持一片砚。少有金石癖，遗编思网罗。何期走豺狼，乡里挥兵戈。父书不能读，相去天一涯。荡然焚笔砚，岁月其蹉跎。中流有砥柱，特立何巍峨。游子爽然归，中夜闻谴呵。温润光可鉴，坚确志不磨。砚兮其蕴结，之子待如何。
高香亭由东阳寄何氏兰亭本，诗以谢之
作者：许传霈
朝代：清

熟闻何一白，流传一片石。石刻晋永和，禊帖留真迹。当宋南渡时，维扬失不获。三百有二年，淘井竟觅得。天许还会稽，婺在会稽域。我客婺之东，两载欣游历。烽火几变迁，石已遭分擘。分石藏四家，家藏倍珍惜。购之良独难，宝筏回空寂。何幸高达夫，求不遗馀力。典裘得青铜，手民给千百。乡民识好官，开诚表先泽。我居西湖西，梦寐萦反侧。忽下朵云来，惠及山中客。尺幅饱琳琅，银钩兼铁画。愧非学书人，真本赚萧翼。白云往复还，不愁江天隔。愿如金石交，不在数晨夕。复读所寄书，坐慰如良觌。世无薛绍彭，赝本从何易。
龙山道中
作者：许传霈
朝代：清

贪看山色步迟迟，瀑布松涛一路随。最好曹娥江落日，暖风十里晚春时。
砚北
作者：许佩璜
朝代：清

构轩依砚北，小隐拟墙东。香泻红兰露，凉生翠樾风。游心耽竹素，息影翳蒿蓬。吾道惟夷旷，灵台若太空。
贺史贻直七十寿联
作者：许佩璜
朝代：清
体裁：联

三朝元老裴中令；百岁诗篇卫武公。
到岸
作者：许儒龙
朝代：清

到岸停征棹，渔村正晚晴。一舟横野色，百听废滩声。暝觉空江易，愁缘独客生。腊残游道路，飘泊耻身轻。
登城野望
作者：许儒龙
朝代：清

独立山城上，阑干对落晖。霞边双鸟没，草际一僧归。古堞缘苍蔼，芳茨入翠微。南风吹四月，处处楝花飞。
白銮江抱疴夜坐
作者：许儒龙
朝代：清

柳外芦边一水清，篷窗乍启接高城。风吹静夜鱼龙气，浪打荒洲雁鹜声。客里光阴容寂寞，病中情绪未分明。柁楼镫影入危坐，霜气侵衣梦不成。
磁州
作者：许兆棠
朝代：清

水田漠漠稻粱秋，夹岸双渠向北流。平屋寒烟收不起，绿杨阴里过磁州。
襄阳雨泊
作者：许兆棠
朝代：清

短剑驰驱久，孤篷尚客星。风吹一江黑，雨失数峰青。复道临虚置，惊涛入夜听。相看愁不语，榜火正荧荧。
上元日山海关即事
作者：许兆椿
朝代：清

春月初圆第一宵，别离草草路迢迢。还家梦是今朝好，明日关城隔更遥。
过万小庄与同人小集
作者：许兆椿
朝代：清

塞上云多易作秋，垂杨何处起边愁。群山碧重烟初合，魄月明生火已流。小立森寒添半臂，大言论事愧长头。无端搔首惊清听，不断飞鸿叫远洲。
题吴明府石门山图册子
作者：许兆椿
朝代：清

荆山扬锷争摩天，欲断不断浮苍烟。千盘万叠石门出，峭岩一坼流奔泉。横桥直架洞底壑，漱琼鸣玉声溅溅。溪风吹翠湿欲滴，老树挂壁根空悬。梯山凿石盘鸟道，古藤百尺愁攀援。茅檐一一负嶂立，夜半驾鹤来飞仙。如何造物不自惜，更于绝壁穷雕镌。悬青万仞门呀然，一步一使心回旋。如鸦蝙蝠扑人面，似乳石髓滑不坚。天风扫断尘坱迹，杳杳时有闲云眠。使君青眼了不负，乱山堆里居三年。拂衣一旦掷官去，绿阴处处啼春鹃。祇留山色在图画，未妨羞涩囊无钱。驱车京洛尘滚滚，兴剧一放黄州船。雪堂月好快把酒，江天万里清而妍。此时披图发而啸，石门之山落眼前。要留面目对山色，岂可骫骳供人怜。我歌未已君忽笑，此语未足闻时贤。置图一鼓潇湘弦，众山响笑空中传。
佛山经堂寺联
作者：许其光
朝代：清
体裁：联

佛地涌千花，记当年与迦叶阿难，共证华严上品；皇洲同一气，便随处有寒山拾得，何须行脚他方。
广州长春道院联
作者：许其光
朝代：清
体裁：联

月府同登，谁折桂枝第一；云衢广辟，特栽桃李三千。
挽妹联
作者：许其光
朝代：清
体裁：联

十年来宜室宜家，一子待成人，慈母便登贤母传；八旬内哭妻哭妹，重泉逢汝嫂，望夫同上望乡台。
挽张柏亭联
作者：许其光
朝代：清
体裁：联

有子擢专城，喜丹诏飞来，犹及桑榆承爱日；遗言辞众赙，叹素冠归去，依然藜藿旧家风。
菩萨蛮·美人午睡
作者：许冰玉
朝代：清

绿云撩乱堆红袖。粉香零落胭脂瘦。鹦鹉一声声。回头错应人。近前情脉脉。试把香肩拍。双手约金钗。朦胧眼不开。
九月晦日逢苏昆圃
作者：许印芳
朝代：清

苍凉风雨催秋去，黯淡江山送客来。纵酒追为重九会，望乡莫上最高台。十觞茗艼歌钟阕，千里萧条战鼓哀。南木溪头氛祲满，故园黄菊为谁开？
二言诗送王圣铁入楚
作者：许印芳
朝代：清

秋鸿，毛丰。长安，顺风。行旅，得所。沅渚，湘浦。洞庭，月明。弹筝，吹笙。龙女，歌舞。龙姥，笑语。龙君，乘云。御天，观民。浸渐，入坎。汎滥，磨飐。九州，浮沤。蛟鱼，敖游。鳞介，曷害。鲸大，可脍。千将，纯阳。过刚，摧芒。鸣髇，射潮。海涛，岳高。烈士，感涕。执义，摩厉。城心，坚金。口钳，佯瘖。肝胆，铸剑。血染，花艳。陆兮，断犀。水兮，剸鲵。南楚，净土。择主，水府。风胡，吹嘘。湛卢，与俱。佳对，可意。赘婿，华毅。旧姻，柳门。新婚，汝联。珠玉，牣屋。属目，餍腹。龙窝，宝多。太阿。奈何。用而，城麾。舍而，铗归。
山夜
作者：许印芳
朝代：清

月照西山山气深，深山松柏阴森森。湖光百里蹴山起，山中明月浸湖水。游人不寐登山楼，落叶哀蝉鸣素秋。一夜霜风吹白草，高堂白发知多少。
游燕子洞放歌
作者：许印芳
朝代：清
体裁：古风

马蹄踏碎冈峦影，路转冥然堕眢井。斗如刺船沧海东，淜滂訇磕闻惊风。茫茫万古不计愁，多少洪涛汨没悲英雄。入门方拟穷奥秘，物感情迁欲反辔。彳亍中辍望流川，始见沪江泻澎濞。沪江出巴甸，发源异龙湖。盘江经阿宁，引泄为尾闾。此间山界划两州，沪水西来湍濑遒。石岩瓮肚穿窦窖，潜演汩淈安阳侯。连嶂叠崿互攒倚，寂漻长浮二十里。鷾鸸高垒当极冲，截江断道愁龙公。大蛟萦天作牛吼，狂飙吹沙石乱走。五雷奋椎入水凿山脉，壑谷既通，神怪是宅。上有巨蟒吞象积骨成荒丘，南海大士编木为窠坐其头。下有魔子魔女噏波喷沫戏，灵府三十二将学化身倒垂。百千万亿降魔杵，影壁之面窊隆诡戾难为言。但见伏羲鳞身女娲蛇躯扬鬐矫首而上奔，兔窟之曲渴饮露，赤虹圆晖成桥跨穹窿。桥上玉树连蜷，偃蹇疑是月中桂。桥下金庭萧条，清泠疑是广寒宫。琼楼玉宇不见霓裳羽衣舞，中秋之夕不见轩辕老作东道主。飘飘忽忽往来齐驾飞云车，却见乌君陪燕女，背飞向啼为一家。造物造此亦太弄狡狯，乌衣国别开世界。遂令奇境传滇南，慈利县石无人探。我思筑室深岩里，避兵愿从猗玕子。但恐阴壑多毒雾，夔魖虺𧌒更蟠踞。人间信有桃源路，鸡犬桑麻在何处？惟看黑浪奔腾向东去。
游燕子洞放歌
作者：许印芳
朝代：清

马蹄踏碎冈峦影，路转冥然堕眢井。斗如刺船沧海东，淜滂訇磕闻惊风。茫茫万古不计愁，多少洪涛汨没悲英雄。入门方拟穷奥秘，物感情迁欲反辔。彳亍中辍望流川，始见沪江泻澎濞。沪江出巴甸，发源异龙湖。盘江经阿宁，引泄为尾闾。此间山界划两州，沪水西来湍濑遒。石岩瓮肚穿窦窖，潜演汩淈安阳侯。连嶂叠崿互攒倚，寂长浮二十里。鷾鸸高垒当极冲，截江断道愁龙公。大蛟萦天作牛吼，狂飙吹沙石乱走。五雷奋椎入水凿山脉，壑谷既通，神怪是宅。上有巨蟒吞象积骨成荒丘，南海大士编木为窠坐其头。下有魔子魔女噏波喷沫戏，灵府三十二将学化身倒垂。百千万亿降魔杵，影壁之面窊隆诡戾难为言。但见伏羲鳞身女娲蛇躯扬鬐矫首而上奔，兔窟之曲渴饮露，赤虹圆晖成桥跨穹窿。桥上玉树连蜷，偃蹇疑是月中桂。桥下金庭萧条，清泠疑是广寒宫。琼楼玉宇不见霓裳羽衣舞，中秋之夕不见轩辕老作东道主。飘飘忽忽往来齐驾飞云车，却见乌君陪燕女，背飞向啼为一家。造物造此亦太弄狡狯，乌衣国别开世界。遂令奇境传滇南，慈利县石无人探。我思筑室深岩里，避兵愿从猗玕子。但恐阴壑多毒雾，夔魖虺？更蟠踞。人间信有桃源路，鸡犬桑麻在何处？惟看黑浪奔腾向东去。
游燕子洞放歌
作者：许印芳
朝代：清

马蹄踏碎冈峦影，路转冥然堕眢井。斗如刺船沧海东，淜滂訇磕闻惊风。茫茫万古不计愁，多少洪涛汨没悲英雄。入门方拟穷奥秘，物感情迁欲反辔。彳亍中辍望流川，始见沪江泻澎濞。沪江出巴甸，发源异龙湖。盘江经阿宁，引泄为尾闾。此间山界划两州，沪水西来湍濑遒。石岩瓮肚穿窦窖，潜演汩淈安阳侯。连嶂叠崿互攒倚，寂长浮二十里。鷾鸸高垒当极冲，截江断道愁龙公。大蛟萦天作牛吼，狂飙吹沙石乱走。五雷奋椎入水凿山脉，壑谷既通，神怪是宅。上有巨蟒吞象积骨成荒丘，南海大士编木为窠坐其头。下有魔子魔女噏波喷沫戏，灵府三十二将学化身倒垂。百千万亿降魔杵，影壁之面窊隆诡戾难为言。但见伏羲鳞身女娲蛇躯扬鬐矫首而上奔，兔窟之曲渴饮露，赤虹圆晖成桥跨穹窿。桥上玉树连蜷，偃蹇疑是月中桂。桥下金庭萧条，清泠疑是广寒宫。琼楼玉宇不见霓裳羽衣舞，中秋之夕不见轩辕老作东道主。飘飘忽忽往来齐驾飞云车，却见乌君陪燕女，背飞向啼为一家。造物造此亦太弄狡狯，乌衣国别开世界。遂令奇境传滇南，慈利县石无人探。我思筑室深岩里，避兵愿从猗玕子。但恐阴壑多毒雾，夔魖虺𧌒更蟠踞。人间信有桃源路，鸡犬桑麻在何处？惟看黑浪奔腾向东去。
滟滪堆
作者：许印芳
朝代：清

三足立千尺，一身通万窍。沃焦海坚强，底柱河竦峭。鼎镇龙伏毒，城鏖水敛暴。流分折合劲，行曲平直躁。狂澜江心抵，浮航峡口导。篙嵌撑审固，舵准捩执要。乘波趁奔腾，捎濆避攻剽。冬喜鲸牙拔，夏怵虎尾蹈。奖功归神明，惩罪示形貌。大濒牛马危，小受龟鳖吊。庾公祷或灵，苏子赋惟妙。飞仙挟游敖，磐石坐垂钓。
从雪溪来磐谷
作者：许友
朝代：清

抱此幽闲福，沿山问路行。连朝居佛寺，到处有泉声。麦穗垂肩重，松针压鬓清。愿将卜茅屋，工课并农耕。
园居即事
作者：许友
朝代：清

朝起开帘望，竹烟入古听。柳樊低瓦绿，山补矮墙青。蓄药先知病，藏茶不为醒。晚来农事急，日上稻花亭。
忆秋夜听客弹琴
作者：许友
朝代：清

去年秋夜半，置酒高登临。萤火照金井，潭光映素心。风寒生古树，脱叶如微吟。眠鸟不成梦，偷作三两音。秋色入衣履，白月穿疏林。相对有古意，深幽归枯琴。
斋居喜雨
作者：许友
朝代：清

细草如孤岸，春船系碧桐。晓晴山梦里，残月柳丝中。佛古人心寂，阶荒鬼语工。通宵煨药饵，瓦灶火犹红。
春日园居
作者：许友
朝代：清

两树松涛酿细风，数竿青竹石桥东。午眠方足新茶苦，啄木声移嫩叶中。但得幽居草木安，小园数步较能宽。芭蕉叶下闲来往，一卷残书断续看。群花下土在清明，菊种分苗著水轻。还见荔阴颓瓦里，乳鸠傍母习春声。
春日园居·其一
作者：许友
朝代：清

两树松涛酿细风，数竿青竹石桥东。午眠方足新茶苦，啄木声移嫩叶中。
春日园居·其三
作者：许友
朝代：清

群花下土在清明，菊种分苗著水轻。还见荔阴颓瓦里，乳鸠傍母习春声。
春日园居·其二
作者：许友
朝代：清

但得幽居草木安，小园数步较能宽。芭蕉叶下闲来往，一卷残书断续看。
晚泊瀛田
作者：许友
朝代：清

片棹以迟胜，风轻波复微。野烟依树合，沙鸟贴江飞。人语孤乡近，郊镫岸店稀。记程今夜始，一宿在鱼矶。
江行有饷予酒者
作者：许友
朝代：清

送酒荻花边，今宵醉晚烟。隔灯分夜话，曲枕学枯禅。暑气全归雨，潮痕半入天。芦中人不尽，结社在渔船。
画湖西谢评事宅
作者：许友
朝代：清

先生之官轻如纸，先生之名长不死。欹斜一屋傍芦花，两扇柴门面湖里。樵歌渔曲来朝昏，雨月风烟无间止。四时有客至湖中，便道竹边评事里。予今欣慨念先生，画此茫茫一湖水。
眼儿媚
作者：许友
朝代：清
体裁：词

精魂石上忆三生，寒夜与君盟。帘前明月，窗间小饮，楼上残更。而今闲坐记芳情，庞儿较可憎。亸肩倚案，低头弄笔，斜眼挑灯。
神光寺看碧桃花
作者：许友
朝代：清

城头二月绿苔侵，为讯桃花野寺寻。半树香分疏竹影，数株白近古松阴。蝶心荡漾春高下，鸠语浮沈雨浅深。蔬笋偶然无酒禁，醉归清梦恋空林。
读书夜静闻钟声从白月来
作者：许友
朝代：清

石楼隐向日云封，知在岧峣第几重。残夜读书人未卧，万山明月一声钟。
送郑一作客
作者：许友
朝代：清

苔绣银刀佩古囊，鸡声勒马著衣裳。挥杯满目皆朋友，乱世逢场即故乡。断岸孤舟千里梦，晓天残月万家霜。悲予独自看花后，春柳深深冷草堂。
丁酉元旦口占
作者：许受衡
朝代：清

瞥眼光阴卅六年，春风送我到幽燕。宦途冷淡身如寄，客思迷离梦未圆。北地莺花嫌太晚，南朝烟柳忆从前。料如念远书应达，每为循陔一惘然。
送杨昀谷比部理刑热河
作者：许受衡
朝代：清

鄂博依南极，朝廷重北门。镇边资富范，决狱访申辕。驿路秋心肃，官仪汉室尊。旗亭漫回首，车马正云屯。
挽张之洞联
作者：许同莘
朝代：清
体裁：联

当年以末学登堂，订顽砭愚，追忆流风感今昔；随事见老臣忧国，独居深念，每闻微语怆天人。
吴下卖花词三首 其一 兰花
作者：许咏仁
朝代：清

空谷生香迥绝尘，评量花价此为珍。秋来纫作何人佩，半属骚人半美人。
吴下卖花词三首 其三 茉莉花
作者：许咏仁
朝代：清

宝珠万颗夜生光，彩线穿残指甲香。邻女不知争战苦，声声犹唱小南强。
吴下卖花词三首 其二 荷花
作者：许咏仁
朝代：清

采莲泾里是侬家，不卖莲蓬但卖花。莲子有心中带苦，花如郎面映朝霞。
吴下卖花词三首·兰花
作者：许咏仁
朝代：清

空谷生香迥绝尘，评量花价此为珍。秋来纫作何人佩，半属骚人半美人。采莲泾里是侬家，不卖莲蓬但卖花。莲子有心中带苦，花如郎面映朝霞。宝珠万颗夜生光，彩线穿残指甲香。邻女不知争战苦，声声犹唱小南强。
戚夫人
作者：许咏仁
朝代：清

人彘呼冤剧可怜，侍儿何幸免株连。佩兰嫁作民间妇，安稳齐眉到百年。
春秋列女咏 其一 介推母
作者：许咏仁
朝代：清

高堂垂白夭天年，火窟埋身最可怜。有子能如汉毛义，为亲求禄始称贤。
春秋列女咏 其二 萧同叔子
作者：许咏仁
朝代：清

跛客登堂揖让工，笑声隐隐出帷中。不容姬妾窥卢杞，卓识谁如郭令公。
春秋列女咏·介推母
作者：许咏仁
朝代：清

高堂垂白夭天年，火窟埋身最可怜。有子能如汉毛义，为亲求禄始称贤。跛客登堂揖让工，笑声隐隐出帷中。不容姬妾窥卢杞，卓识谁如郭令公。
春草四首
作者：许咏仁
朝代：清

东风吹送雨溟濛，一碧蘼芜入望中。返国书凭希范劝，吟诗梦与惠连通。芳洲色映晴波绿，旷野痕消劫火红。墙裹鞦韆墙外道，天涯何处繫青骢。和雨和烟一色齐，山塘东畔水塘西。二分浅黛调螺子，十里芳尘送马蹄。朱雀桥边花欲放，黄陵庙里鸟初啼。小蛮故作回身舞，趁著裙腰绕柳堤。岂为看花始出城，青青河畔最关情。骅骝放野才知味，鶗鴂迎阳乍发声。留得鸿泥寻旧迹，化为萤火證他生。王孙每把归期误，历尽山程又水程。丛丛兰芷产沅湘，载入骚经类悉详。生隶白家曾习舞，死依青冢亦留芳。行人话别归南浦，老母忘忧卧北堂。验取寸心如寸草，春晖可报日方长。
春草四首·其一
作者：许咏仁
朝代：清
体裁：七言律诗

东风吹送雨溟濛，一碧蘼芜入望中。返国书凭希范劝，吟诗梦与惠连通。芳洲色映晴波绿，旷野痕消劫火红。墙裹鞦韆墙外道，天涯何处系青骢。
春草四首·其一
作者：许咏仁
朝代：清

东风吹送雨溟濛，一碧蘼芜入望中。返国书凭希范劝，吟诗梦与惠连通。芳洲色映晴波绿，旷野痕消劫火红。墙裹鞦韆墙外道，天涯何处繫青骢。
春草四首·其三
作者：许咏仁
朝代：清

岂为看花始出城，青青河畔最关情。骅骝放野才知味，鶗鴂迎阳乍发声。留得鸿泥寻旧迹，化为萤火證他生。王孙每把归期误，历尽山程又水程。
春草四首·其二
作者：许咏仁
朝代：清

和雨和烟一色齐，山塘东畔水塘西。二分浅黛调螺子，十里芳尘送马蹄。朱雀桥边花欲放，黄陵庙里鸟初啼。小蛮故作回身舞，趁著裙腰绕柳堤。
春草四首·其四
作者：许咏仁
朝代：清

丛丛兰芷产沅湘，载入骚经类悉详。生隶白家曾习舞，死依青冢亦留芳。行人话别归南浦，老母忘忧卧北堂。验取寸心如寸草，春晖可报日方长。
柬王馨吾
作者：许咏仁
朝代：清

我本江湖落拓人，儒冠贻误百年身。闭门觅句消长夏，载酒评花负好春。对客常如中散懒，卖文不疗长卿贫。萧閒羡煞渔樵辈，浪迹山巅与水滨。
汉光武帝
作者：许咏仁
朝代：清

赤眉青犊扫如尘，为帝为王自有真。战士呼声动雷雨，功臣位次应星辰。宠加翟茀迎新妇，寒拥羊裘忆故人。可惜伏波冤未雪，车如薏苡当奇珍。
灯花
作者：许咏仁
朝代：清

花开银灯暗，花落银灯明。黄昏人未睡，开落最关情。